
Tere, armas lugeja! 


Kevad on kalendri järgi juba ammu käes, kuid ikka on meil veel tõelise 
kevade ootus. Vahel teeb see kannatamatuks. Vahel avastad, et ootus 
polegi nii paha. Ootuse ajal on aega mõelda elu ja oluliste asjade üle järele. 

Üks sündmus, mida vajame taas ja taas mõelda — see on Jeesuse ohv- 
risurm. Iga kevad toob selle sündmuse meie mõtteisse. Ja alati on selles 
kurbust, lootust, aga ka ülestõusmise ootus. See sündmus on nii oluline, et 
selle lõpuni mõistmiseks kulubki aastaid. 

Tänavu täitus meil ka sada aastat Eesti Vabariigina, mida tähistati nii 
oma perede keskel kui ka koos rahvaga. Sini-must-valget on tänavapildis 
ja näoraamatutes rohkem, kui tavaliselt. Ning inimeste ootused on tava- 
pärasest kõrgemad. Loodame siis, et see rõõmus aasta toob kaasa elu ja 
palju õnnestumisi. 

Siiski meenutame sel kevadel ka taevasesse koju minejaid. Toome 
ära mõned mälestuskillud suurest jumalamehest Billy Grahamist. Tema 
elu kõnetas paljusid ning seda ka Eestis, keset ranget nõukogude aega. 
Mäletan isegi oma lapsepõlvest, kui temast juttu oli. Põnev on ju kuulda 
inimestest, kes on sellisel määral Jumalale pühendunud ja elasid täiesti 
teistmoodi elu. 

Aga nagu ikka — kajastame ka selle ajakirja veergudel metodisti kiriku 
äsjaseid sündmusi. Lisame ka meenutusi ammustest ajast, sest need mee- 
nutused annavad julgust tänases päevas elada. 


Õnnistustega, 
TAIMI PÄRNA 


KONT KOMA rõõhis kas, 
lendab ringi, pintsel peos. 


Nii saab peagifigast aäsast 
11204117 39405195 7014 


NW maälib muru, 


püudel p 


paisutab. 
Pajukiisusidta õhtul 
tasakesi kaisutab. 


JO Te 2461 M 7010 81 20713 To1 
1012510 K1 90941110 17119007 102251 A 
Taevaisa, sind ma tänan 

selle kguni aja.eest! 


Heli Viht 


JUTLUS 


Kas oled mõelnud 
Ulestõusmise tõele? 


Markuse «evangeelium 
16:6-7: , Ärge kartke! Te 
otsite ristilöödud Jeesust, 
Naatsaretlast. Ta on üles 
äratatud, teda ei ole siin. 
Kuid minge ütelge tema 
jüngritele ja Peetrusele: Ta 
läheb teie eele Galileasse. 
Seal te saate teda näha, 
nõnda nagu ta teile ütles.” 
Aamen! 


" Ta võis sel hommikul üles tõus- 
tes tunda külma higi oma otsa- 
esisel. Viimaste päevade emot- 
sionaalsed läbielamised olid 
jätnud oma jälje. Nüüd tuli see 
kõik uuesti meelde. 

" Ta oli Jeesuse 12 jüngri hulgas 
alati liidri rollis. Viimase nädala 
sündmuste keskel Jeesuse arre- 
teerimisel astus ta oma õpetaja 
kaitseks välja, lüües mõõgaga 
ülempreestri sulase kõrva maha. 
Ta arvas, et Jumala Poeg vajab 
tema kaitset ja mõõka! Aga ta 
eksis. Issandal ei olnud sellist 
abi vaja. Jeesusel tuli teisele 
inimesele põhjustatud valu ja 
kannatus heastada, parandades 
ülempreestri sulase kõrva. 

= Kui Jeesus ütles: ,Teie kõik 
taganete minust, sest kirjutatud 
on: Ma löön karjast, ja 
lambad pillutatakse laiali“ oli 
tema vastanud: ,Kui ka kõik 
taganevad, siis mina küll mitte!” 
mispeale Jeesus ütles: ,Tõesti, 
ma ütlen sulle, täna, selsamal 
ööl, enne kui kukk kaks korda 
laulab, salgad sina mu kolm 
korda ära.” Tema aga vastas 
kindlalt: ,Kui ma ka peaksin 
koos sinuga surema, mina ei 


salga sind mitte!” 
14:27-31). 

Kui Jeesus küsis oma jüngritelt 
inimeste arvamust enda kohta 
ja siis täpsustas: , Aga teie, 
kelle teie ütlete minu olevat?” 
oli Siimon Peetruse vastus: 
»Sina oled Messias, elava 
Jumala Poeg.” Jeesus vastas 
talle: ,Sa oled õnnis, Siimon, 
Joona poeg, sest seda ei ole 
sulle ilmutanud liha ja veri, 
vaid minu Isa, kes on taevas.“ 
Peetruse enesehinnang oli tol 
momendil taevani ülendatud. 
Ja kui Jeesus järgmisel hetkel 
hakkas selgitama, et ta peab 
minema Jeruusalemma ja palju 
kannatama ning tapetama ja 
kolmandal päeval üles äratata- 
ma, viis Peetrus ta kõrvale ning 
hakkas teda hoiatama: ,, Jumal 


(Markuse 


hoidku, Issand! Ärgu seda sulle 
sündigu!” Seepeale pöördus 
Jeesus ja ütles Peetrusele: 
»lagane, vastupanija! Sa oled 
mulle kiusatuseks, sest sa ei 
mõtle Jumala, vaid inimese 
viisil.” 


Kõik need hiljutised läbielamised 
jätsid sügava pitseri eksamil 
läbikukkunud Peetruse hinge. 
»Kuidas ma võisin nii haledalt 
põruda?“ võis ta endamisi mõtelda. 
»Ons mul veel lootust? Kas sellest 
viimaste päevade tragöödiast on 
üldse väljapääsu? Ei tea, kas Issand 
andestab mulle? 

Peetruse kasuks võib öelda, et 
ta patukahetsus tundus siiras. 
Luuka evangeeliumist (22:61-62) 
loeme, etsuurereedevarajastelhom- 
mikutundidel, pärast seda, kui 

Peetrus oli kolm korda oma Issanda 
ära salanud, tuli talle meelde 
Issanda sõna: ,Enne kui täna kukk 
laulab, salgad sina mu kolm korda 
ära.” Ja sealt välja minnes puhkes ta 
kibedasti nutma. 

Sõna "kibedasti" viitab sellele, et 
ta silmis ei olnud teeseldud valupisar, 
vaid see oli läbikukkumise, küün- 
dimatuse ja sügava meeleparanduse 
nutt, mis oli eelduseks edasise 
muudetud elu jaoks. 

Eesti mees ei nuta, vähemalt 
avalikult teiste ees. Ta peab seda 
nõrkuse väljenduseks, kui ta nutma 
peaks. Ta ei kurda ega kahetse, 
vähemalt ei näita seda teistele. 
Mis tehtud, see tehtud. Vaikseks 
jäädes võib ka eesti mees avastada 
enda sees valu, pettumust, ja 
küsimust, kas mulle suudetakse 
andestada? Pühakiri kutsub inimest 
nurisema oma patu pärast. Tõeline 
patukahetsus jõuab otsekohe Ju- 
malani. Oma patu ma andsin sulle 
teada ja oma pahategu ma ei katnud 
kinni; ma ütlesin: , Ma tunnistan 
Issandale oma üleastumised.” Siis 
andsid sina mu patu süüteo andeks. 
Ps 32:5 

Peetrus, kuigi liider ja eesmineja 
jüngrite hulgas, kahetses pisaratega 
pattu, mida oli teinud. Annaks Jumal 
meilegi kahetsuspisaraid, kui oleme 
eksinud ... abikaasa või laste vastu, 

. valetanud ... , taga rääkinud, 
teistele valu põhjustanud või riiki 
tüssanud, jättes maksuametile osa 
tulusid lihtsalt deklareerimata? 

Uus alanud päev peitis endas 
aga Peetruse jaoks tohutut üllatust 
ja lahendust, kuigi tema seda veel 
ei teadnud. Taevane saadik tühja 
haua juures ei tuletanud meelde 
vanu läbikukkumisi ja patte, vaid 
käskis teatada Peetrusele Kristuse 
poolt pakutud uuest võimalusest. 
Tänane päev võib Sinulegi saada 
üllatuslikuks, pakkudes uue 
suhtumise, mõttelaadi, ja täiesti uue 
suuna sinu ehk tupikusse jõudnud 
elule! Inimese meeleseisund, kui 
vilets see ka ei ole, ei suuda ole- 
matuks teha tõsiasju meie ümber. 
Peetrus ei teadnud, et haud oli 
tühi ja et Jeesus oli üles tõusnud. 
Jumal aga tahtis seda Peetrusele 
teada anda. Sama soovib Jumal 

täna sinule ja minule, tõsta meie 
teadlikkust vaimulikest tõsiasjadest 
meie ümber, mida me ei ole näinud 
ega otsinud. See, et me seda ei ole 
otsinud, ei tee aga seda vaimulikku 
reaalsust tühjaks. 

Kui nüüd haud tõesti tühi on, 
võis Peetrus mõtelda, siis täitub 
kindlasti ka kõik ülejäänu, mida 
Jeesus oli ette kuulutanud. Ja see 
muutis tema edasise elu. Kui oled 
patukahetsusest läbi läinud, ära jää 
poolele teele peatuma. 

Kas haud oli tõesti tühi, võib 
küsida skeptiline 21. sajandi kõrgelt 
haritud inimene? 

Teadusliku tekstikriitika lähte- 
kohtadele baseerudes on Piibli 
teksti autentsus leitud käsikirjade 
rohkuse põhjal kordades tõestatud 
põhjalikumalt, kui üldtuntud antiik- 
sed kirjutised nagu Tacituse 
Ajalugu, Caesari Märkmed Gallia 
sõjast või Liviuse Rooma ajalugu. 

Ajaloolased ei kahtle nende 
antiikdokumentide tõepärasuses. 
Järelikult võime sama kindlad olla 
Pühakirja sõnumi, Kristuse isiku ja 
ülestõusmise fakti autentsuses. 

Piiblikommentaator William Barc- 
lay ütleb, et parim tõendus üles- 


tõusmisest on kristliku Kiriku 
eksistents. 
Miski muu ei oleks saa-nud 


muuta kurbi ja meeleheitel mehi 
ja naisi särama rõõmust ja täituma 
julgusega. Ülestõusmine on kogu 
kristliku usu keskseim fakt ja 
kinnitab järgmist: 


I Jeesus ei ole kirjanduslik tege- 
lane või ajalooline mälestus. Ta 
on elav isik, kes toob kõikväelise 
Jumala läheduse meie ellu. Ei 
piisa sellest, kui uurime Jeesuse 
elulugu nagu mõne teise ajaloo- 
lise suurkuju elulugu. Meil tuleb 
temaga isiklikult kohtuda. 


II Vanadel kreeklastel oli ütlus aja 
kohta, et aeg pühib lõppeks ära 
kõik asjad. Juba ammu olnuks 
aeg pühkinud ära Jeesuse mäles- 
tuse, kui ta poleks olnud elav 
isik, kes on alatiseks meiega. 
Jeesus ei tulnud niivõrd selleks, 
et temast arutleda, kuivõrd sel- 
leks, et temaga kohtutaks. 


III Kristlane ei ole inimene, kes teab 
midagi Jeesuse kohta, vaid ini- 
mene, kes tunneb Jeesust. 


Niisiis võime tõdeda, et Jeesus elas, 

teenis, suri ja tõusis üles, et andesta- 

da inimkonna — minu ja sinu patt 
ja luua võimalus taaskohtumiseks 

Looja Jumalaga. Me kõik vajame 

andestust ja seda võib leida vaid 

Kristuses. Humanist Marghanita 

Laski andis ühes kristlasega peetud 

teledebatis hämmastava tunnistuse, 

kui ütles: , Ma kadestan kristlaste 
juures kõige rohkem andestamist.“ 

Ja lisas üsna pateetiliselt: ,, Minul 

pole kedagi, kes mulle andestaks.“ 

(Nicky Gumbel, Elu küsimused) 
Meie ajal öeldakse sageli, et 

inimene peab ise endale andeks 

andma. Otsustav on siiski see, et 
inimene saab Jumalalt andeks. 

Ainus, kellel on õigus vahendada 

Jumala andestust, on Jumal ise, on 

ütelnud Leif Nummela. 

Tänase kirjateksti ja kogu üles- 
tõusmise sõnum peitub selles, et 
Jumal on Kristuses toonud sinu 
ja minu patule andestuse. Jeesuse 
haud oli tühi, nagu lastejutlusest 
kuulsime, ning kõige targem on teha 
oma elus sellest lähtuvalt olulised 
järeldused ja õiged valikud. 

Ülestõusmise sõnum annab järg- 
mised tõsiasjad, 

e Jumal armastab inimest sellisena, 
nagu ta on. 

e Inimene on patu läbi rikutud ja 
seetõttu Jumalast lahutatud. 

e Jumal saatis oma Poja lepituseks 
inimese pattude eest. 

e Jumala pakkumine tuleb isikli- 
kult vastu võtta. Jumal on andnud 
uue võimaluse kogeda terviklik- 
kust, rahu, andest ja lepitust isik- 
liku kohtumise läbi Kristusega. 

e Sinu edasine elu ja igavikuline 
eksistents sõltub sinu valikust, 
kas otsustad kohtuda temaga või 
mitte! 


Mõni aeg tagasi alustasin tagasi- 
teed välislähetuselt Saksamaale. 
Istusin lennukis ühe mehe kõrvale 
ja meie vahel arenes vestlus, kust 
tuleme ja kuhu lendame. Lõpuks 
jõudsime vestluses Jumalani ja 
ütlesin talle, et Jumalat uskuda on 


kõige loogilisem lahend oma tule- 

viku kindlustamiseks. Ütlesin talle, 

et: 

e kui Jumalat ei ole ja sina ei usu, 
siis on sul õigus, aga lõppeks ei 
ole ju mingit vahet. 

" Kui Jumalat ei ole ja mina usun, 
siis olen mina uskunud täies- 
ti valet asja. Kuigi olen elanud 
veidi eetilisemat elu ja loobunud 
lõbudest, mida muidu ehk olek- 
sin endale lubanud, aga kui kõik 
lõpeb niikuinii, siis ju vahet ei 
ole. Ja jätkasin: 

Kui Jumal on olemas, ja mina 

usun, siis olen tabanud kümnesse 

ja kõik see, mida Piibel kirjutab, 
on ja saab olema tõsi ning 
reaalne. 

" Kui Jumal on ja sina ei usu, 

siis on sul oht kaotada igaviku 
perspektiivis kõik. 


-..Ma ei ole selliselt nende asjade 
peale mõtelnud, vastas mees... 

Kas sina oled mõtelnud Üles- 
tõusmise tõele ja sellele, mis saab 
edasi? Kui ei ole, siis mõtle sellele 
täna. 

Ta läheb teie eele Galileasse. 
Seal te saate teda näha. 


Jeesusega kokku saamiseks 


pidi Peetrus minema Galileasse. 

Ta pidi ette võtma teekonna. Kus 

on sinu Galilea? Millise teekonna 

pead täna sina, armas lugeja, ette 
võtma, et Jumala antud tõotusega 
isiklikult kohtuda? 

e On selleks minek kirikusse vai- 
mulikuga vestlema, kes juhatab 
sind Kristuse juurde; 

e On selleks eraldumine kaasaja 
kiirusest, jäädes vaikseks ja seal 
kus oled, öelda: Jumal, kui sa 
oled olemas, avalda mulle ennast; 

e Või kui oled aastaid käinud kiri- 
kus, võib sinu teekonnaks olla 
jõudmine inimesteni väljaspool 
kirikuseinu kohtamaks vajadu- 
ses olevaid inimesi ja teenima 
neid seal, kus nemad on — Sinu 
töökohas, koolis või kogukonnas; 

e On selleks teekonnaks mõnelt 
lähedaselt andeks palumine ja 
meelemuutus, või midagi muud... 
Tee oma valik, ... nagu Peetrus, 
kes läks hauale ja tõdes ise: 
Jeesus on tõesti üles tõusnud. 


Ülestõusmispühade sõnum täna 
on: mis iganes ei ole olnud Sinu 
minevik, Jumal armastab sind ja ta 
tahab isiklikult sind kohata. Ta on 
ristil surres kõik andeks andnud 


de jure. See aga ei saa sulle osaks 
de fakto enne, kui pattu kahetsed 
ja isiklikult Issanda poole pöördud 
andestust paludes. Sa võid olla 
nõukogude aja kasvatusega ja 
ütled: mind ei ole õpetatud pal- 
vetama. Pole hullu. Võid olla seal, 
kus oled, jääda vaikseks.., ja öelda: 
Jumal, kui sa peaksid olemas 
olema, anna mulle minu eksimused 
andeks...... ja tule minu ellu. 

Sest nõnda on Jumal maailma 
armastanud, et ta oma ainusün- 
dinud Poja on andnud, et ükski, 
kes temasse usub, ei hukkuks, vaid 
et tal oleks igavene elu. Jumal 
ei ole ju läkitanud oma Poega 
maailma, et ta kohut mõistaks 
maailma üle, vaid et maailm tema 
läbi päästetaks. 


Palvetagem. Taevane Isa, täname 
Sind Jeesuse lepitussurma ja 
ülestõusmise eest. Andesta meile 
meie vead ning anna meile armu 
teha oma elus õigeid valikuid, 
et elada elu, millel on tähendus 
ja igavikuline eesmärk! Palume 
seda ülestõusnud Issanda Jeesuse 
Kristuse läbi! Aamen. 
TAAVI HOLLMAN 
Superintendent 

EESTI VABARIIK 


Foto: Rando Metsamaa 


Foto: Hanno Kull 


Foto: Hanno Kull 


Õ Eesti Vabariigi 100. aastapäeva 
O tähistati metodisti kirikus mitmeti 


Kuressaare metodisti koguduses toimus erinevate Koo end ajalukku! 

Saaremaa koguduste ühine ülistuse- ja palvepäev. EV100 vaip — meie kudusime Setomaa vaipa (järg oli 
m jõudnud selle piirkonnani) Eesti Vabaõhumuuseumi 

Kolu kõrtsi talliruumis 2. dets. 2017. 


Foto: Pille Mägila kogust 


Simm; Pille Mägila; meie juhendaja vabaõhumuuseu- 
mist; Urve Pärnamets; Maiu Mäevere; Sirje Pahk. 


a 


Ühine ülistuse aeg. 


Erinevate koguduste pastorite ja töötegijate ühine pal- 
ve Eestimaa pärast. 

Üitenid 
M Metodisti Kirik 
arvudes 


Ühinenud Metodisti Kiriku liikmeskond ületas 
maailmas 12,5 miljonit. Statistika rajaneb pea- 
miselt 2016. aasta andmetel, vähesel määral ka 
varasemal ja hilisemal aruandlusel. ÜMK Peakon- 
verentsi sekretäri Gary Gravesi andmetel on meie 
denominatsioonis 12 557 214 tunnistavat liiget ja 
see peegeldab kiriku liikmeskonna üldist kasvu. 

Järgmisel peakonverentsil aastal 2020 osaleb kok- 
ku 862 delegaati, pooled vaimulikud ja pooled 
ilmikud. Delegaatidest esindab USAd 55,9%, Aaf- 
rikat 32%, Filipiine 6% ja Euroopat 4,6%. Lisaks 
on esindatud rida iseseisvaid metodisti kirikuid, 
kellega ÜMK-I on tihedam koostöö. Kõige suurem 
delegatsioon, 50 liiget, saabub Põhja-Katanga kon- 


Aseri koguduse 
aastapäev. 


Ülemisel pildil pastor 
Viktor Batov, tema 
kõrval abikaasa Rais- 
sa Batova ja Aseri 
koguduse - pastor 
Dmitri Semjonov. 


Koguduse pidupäev - 


lõikustänupüha. A i KG 
sd verentsist Kongost. Delegaatide arv määratakse 
g kindlaks valemiga, mis võtab arvesse iga konve- 
g — rentsivaimulike ja ilmikute arvu. 
« — Kirikuliikmeskond kasvab globaalselt, kuid kaha- 
ä neb USAs. Alates 2015. aastast on see vähenenud 
3 USAs 1,6% võrra ja langus kestab edasi samas 
z tempos. USA Ühinenud Metodisti Kirikuga liitus 
mat eelmisel aastal 108 071 liiget, paljud neist teistest 
Reeküla kogudus ei korraldanud EV100 päeval erisünd- denominatsioonidest või seoses elukoha muutu- 
must, küll aga oli meil pühapäeval jumalateenistus, kus sega. Kirikust lahkus kokku 115 884 liiget, neist 
laulsime Jumalale tänulaule meie armsa kodumaa eest. 22 930 liitus teiste denominatsioonidega. 
Nagu igal laupäeval, nii ka 24. veebruaril tegeles üks i 
meie koguduse liige (sel korral mina) Toidupanga abi HEATHER HAHN, UMK Uudiste reporter 
vahendamisega - tõi poodidest toidukauba, tegi pakid Tõlkis Tarmo Lilleoja 
ja viis need peredele laiali. Kuna sel päeval toimus üle- 
eestiline üleskutse teha oma tegevusest foto kell 13.00, EMK arvud seisuga 1. jaanuar 2017 
siis sellest hetkest on ka foto. 


MARJANA LUIST, Reeküla kogudus Vaimulikkond: 1. 1. 2017 seisuga on EMK-s ordi- 
z neeritud vanemaid 26, kohalikke pastoreid/kapla- 


neid 7, ordineeritud diakone 1, AK prooviliikmeid 
pastorikohustes 2, diakonikohustes 1, emerituuris 
8 (7 vanemat, 1 kohalik pastor). Kokku 45 vaimu- 
likku, venekeelseid on 29%. 

Kogudused: 25 kogudust (äriregistri andmetel kok- 
ku 26, millest üks (Kohila kogudus) on likvidee- 
rimisel). Ülejäänud 25-st eesti kogudusi 14, vene 
kogudusi 8, kakskeelseid 3 (Tapa, Tallinn, Narva) 
Liikmeskond: tunnistavaid liikmeid 1. 1. 2017 on 
1452, ristitud liikmeid 216, kokku 1668. Abso- 
luutarvudes varasema aastaga võrreldes ,,-22“. 
Samas aga usule tulemisi (usu tunnistamist) 30 ja 
ristimisi 41. 

Evangeeliumi sõnum 
Rooma kirjas 


Rooma kirja tekst ptk 12:2 sobib hästi mõtisklemiseks 
ülestõusmispühade ja nelipüha vahele. Kirja 12 peatükk 
alustab nimelt selle osaga kirjast, milles Pauluse esita- 
tud üleskutsed ei omaks mingisugust sisu ega jõudu, 
kui neile ei eelneks toetuspind, millelt lähtuda. Teoloo- 


gilises keeles väljendatuna — 


üleskutsed eeldavad kind- 


lat lähtekohta, metafoorilises keeles väljendatuna aga 
oleks see sama, mis nõuda põllumehelt saaki ilma, et 
talle antaks vahendeid selle tootmiseks. 


Rooma kiri (nagu ka evangeeliu- 
mid) on ses mõttes huvitav, et see 
on kirjutatud uskuvatele kristlastele 
ja lausa kutsutud pühadele, nagu 
Paulus roomlasi kutsub (1:7). 

Näib siis, et ka usklikud vaja- 
vad aeg-ajalt evangeelset sõnumit 
Kristusest ja seeläbi meelde tule- 
tamist oma uuest päritolust. Sest 
maailm, milles ta elab, ja mis on 
üsnagi raisus inimese enese tege- 
vuse tõttu, haarab aeg-ajalt uskujad 
nõnda enda mõju alla, et vajatakse 
meeldetuletust. Just see on, mida 
Paulus Rooma kirjaga lisaks õigeks- 
mõistmisele rõhutab ja seletab — 
kuidas olla maailmas, kuid mitte 
maailmast! Sest kristlase osaks on 
paratamatus elada ,vana” ja ,uue” 
olemisviisi lõpmatus konfliktis. 

12 ptk alguses: , Nüüd, vennad” 
peab apostel kaheldamatult silmas 
kristlase elu selles maailmas. Ta 
ütleb, et isiklik elu ja Jumala tee- 
nimine ei ole kristlase jaoks eral- 
di seisvad, vaid neid tuleb käsit- 
leda lahutamatu ühena. Pauluse 
sõnu kasutades - kristlane ise ongi 
jumalateenistus Jumala Vaimu uues 
olemises (7:6); ning toetub oma 
tõdemuses Kristuse ülestõusmise 
väest osasaamisele. , Nüüd” ollakse 
Jumala omad, Jumala mõjupiirkon- 
nas ja seaduse all, ülevaltsünniga 
päritud olemisviisiga. 

»Seepärast, ärge muganduge 
praeguse ajaga!” Kreekakeelset 
Testamenti aluseks võttes võiks 
öelda ka: ärge seadke/kohandage 
ennast praeguse ajaga. Isegi mitte 
õilsatel eelmärkidel, sest see ajastu 
on jumalavastane ja seega möö- 
duv; destruktiivne, milles puudub 
elavakstegev elu. Ei kalla ju keegi 
värsket veini vanadesse nahklähk- 
ritesse, õpetas Jeesus (Mk 2:22). 

»Vaid muutuge meele uuendami- 
se teel!” Kreekakeelset Testamenti 
aluseks võttes võiks öelda ka: vaid 
laske end muuta meelt ja mõtlemist 
uuendades. Paulus annab üleskutse 
edasi viisil, mis viitab Jumala tege- 
vusele meiega, sisaldades sügava 
teoloogilise tõe: me ei saa end ise 
muuta! ,Oh mind õnnetut inimest, 
kes kisub mind välja/päästab sellest 
surmaihust?” tõdeb Paulus varem 
(7:24). Tahet on, aga jaksu mitte. 

Küll aga saame tahta ja otsusta- 
da, et oleme valmis laskma Jumalal 
end muuta. Käskiv kõneviis ,,muu- 
tuge!" osutab samal ajal nii uskujale 
endale kui tema vastutusele lasta 
end muuta. Võiks öelda ka nii: kut- 
sutud pühana lase oma pühadus 
tõeks saada. Näiteks kirjutab Pau- 
lus tessalooniklastele: ,Meil tuleb 
aga alati tänada Jumalat teie eest, 
Issandale armsad vennad, et Jumal 
on teid valinud uudseviljana pääs- 


teks Vaimu pühitsuse läbi ja tõe usu 
varal” (2Ts 2:13). 

Mil viisil meel ja mõtlemine meis 
uuendatakse? ,Et te katsuksite 
läbi, mis on Jumala tahtmine, mis 
on hea ja meelepärane ja täielik,” 
on lugeda eestikeelses versioonis. 
Seda võiks aga öelda ka nõnda: et te 
uuriksite/avastaksite, mis on Juma- 
la tahtmine — hea ja meelepärane ja 
täiuslik. 

Et nüüd midagi läbi katsuda, on 
vaja teada, mida nimelt? Paulus 
ütleb, et Jumala tahtmist. 

Paljud piibliuurijad nagu Thuren, 
Bruce, ja ka Luther tõlgendavad 
teksti kui uskuja tegevust, mis on 
hea ja seepärast Jumalale meele- 
pärane ja täiuslik: , Sest kõik, keda 
Jumala Vaim juhib, on Jumala lap- 
sed” (ptk 8:14). Vaieldamatult vas- 
tab see ptk 12:2c-le. Kristlane kat- 
sub läbi, milline on ,,uus” olemisviis 
võrreldes harjumuspärase ,vanaga” 
ja uurib, mida tähendab olla Jumala 
valitsetud. Jeesuse õpetatud sõnu 
kasutades: Sinu riik tulgu! 

Näib aga, et Paulus peab Jumala 
tahte all silmas hoopis -põhjapa- 
nevamat. Kirja alguses tunnistab 
Paulus: ,Sest ma ei häbene evan- 
geeliumi, see on Jumala vägi pääs- 
teks igaühele, kes usub,” (ptk 1:16), 
mis tähendab, et evangeelium pääs- 
tesõnumina on Jumala objektiivne 
tegu. Kuna see nõnda on, siis ei 
peaks ka Jumala tahe olema mida- 
gi, mis suundub Tema poole, vaid 
suundub hoopis Jumalast endast, 
väljapoole. Ainult see saab olla hea 
ja meelepärane ja täiuslik. Ehk, kõik 
mida Paulus on kirja pannud enne 
12 ptk, ongi Jumala tahe — inim- 
konna päästmine Jumala seadus- 
korralduse järele ja mitte inimeste 
arusaamist mööda. Näiteks, mida 


ütles Jeesus Peetrusele, kui ta oli Ta 
küll Messiaks tunnistanud, kuid pärast 
ometi noominud kõnede pärast kan- 
natusest, surmast ja ülestõusmisest? 
»Iagane, vastupanija, sest sa ei mõtle 
Jumala, vaid inimese viisil” (Mk 8:33). 

Ei ole siis midagi paremat ega 
Jumalale meelepärasemat ehk meel- 
divamat, lõpuks rõõmustavamat ja 
täiuslikumat kui viis, kuidas Jumal 
inimkonna on lunastanud ja möödu- 
vast ajastust uude ajastusse viib. Teisel 
juhul püüaks kristlane igati oma tegu- 
dega Jumalale meeldida, mis varem 
või hiljem viib käsumeelsusesse ja 
moraaliõpetusse, ja on kaugel Pauluse 
põhimõttelisest armuõpetusest Kristu- 
se õiguses. 

Niisiis on hea aeg-ajalt meelde tule- 
tada asju, mida Jumal maailma lunas- 
tamiseks korda on saatnud — mõistnud 
õigeks, lepitanud, andnud andeks ja 
lasknud osa saada oma loovast Vai- 
must ning seda kõike Kristuse tõttu 
ja Kristuses; veelkord, Jumala armu- 
teona. 

Inimese poolt vaadatuna, ja nimelt 
just eelnevale toetudes, tema tahtes ja 
teadlikes otsustes, ,uues” olemis- ja 
elamisviisis kasvamist. 

Paulus julgustab asjaoludele vaa- 
tamata eesmärki saavutama ja annab 
kätte tööriistad, mille abil tegutseda. 


Kristuse sarnasusse kasvamine ei 
ole juhuse asi — kas õnnestub? äkki 
õnnestub? võib-olla õnnestub? 
See on kindalt saavutatav ja suu- 
remas osas ka inim-mõistusega 
haaratav. 


Loomulikult, kristlase elus jääb ala- 
ti kehtima paradoks olla samal ajal 
nii kutsutud püha kui eksiv inimene, 
kuna patu olukorra ja mööduva ajastu 
tõttu ei saavutata kunagi täiuslikkust; 
kuid see ei tähenda, et täiuslikku- 
se poole ei peaks püüdlema. Jumala 
tahe on see-eest täiuslik — lunastus 
Kristuse läbi — ja seda tuleks uurida, 
läbi katsuda, isegi proovile panna, et 
selle sügavusi enam ja enam mõista: 
»Nüüd, kutsun ma teid üles Jumala 
suure halastuse pärast tooma oma 
ihud Jumalale elavaks, pühaks ja mee- 
lepäraseks ohvriks, ...”, mis saab olla 
ainsaks mõistlikuks jumalateenistu- 
seks (Rm 12:1, 2). 

ANNE SALURAID, Tallinna kogudus 


Fotod: Piibliselts 

Läkitus Eesti Vabariigi sajanda 


aastapäeva puhul 


Armas Eestimaa rahvas! 


On möödunud sajand ajast, mil Ees- 
timaa Päästmise Komitee päevakä- 
su kohaselt helisesid kirikukellad 
ning pühakodades ja koolides loe- 
ti ette Eesti Maapäeva Vanemate 
Nõukogu ,Manifest kõigile Eesti- 
maa rahvastele” Eesti iseseisvaks 
demokraatlikuks vabariigiks kuu- 
lutamise kohta. Aeg oli täis saanud. 
Sajandeid rahva südames püsinud 
unistus oli täitumas. 

Kutsume üles austuses ja tänus 
meenutama ja meeles pidama Ees- 
ti iseseisvusele teed rajanud isi- 
kuid, sündmusi ja olukordi, sest 
minevikku teadmata on tume ka 
tulevik. Seejuures ei tohi me unus- 
tada oma rahva kristlikke juuri, 
mis ühendavad Eestit kogu Euroo- 
pa kultuuriga. ,Kiri algab kirikust, 
rahvas algab raamatust”, on tõde- 
nud Hando Runnel. Sellesse päran- 
disse kuuluvad eestikeelne Piibel ja 
lauluraamat, rahvakool ja vaimu- 
lik ärkamine teerajajana rahvusli- 
kule ärkamisele, rahva teenimise- 
le pühendunud vaimulikud juhid 
nagu Eisen, Jannsen, Hurt, Reiman, 
Kõpp, piiskop Platon ja teised eri 
uskkondade hingekarjased. Evan- 
geelium andis julguse ja teadmi- 
se, et me ei ole ,enam võõrad ja 
majalised, vaid pühade kaaskoda- 
nikud ja Jumala kodakondsed” (Ef 
2:19). Meist oli saanud ,riigirah- 
vas“ veel enne omariiklust. Presi- 
dent Lennart Meri sõnadega: ,,Meie 
kirik juhtis meid meie hingelisele ja 
vaimsele iseseisvusele. Ilma kiriku- 


Aasta tegu 


21. veebruaril toimus Estonia kont- 
serdisaalis Pirita linnaosa kontsert 
»EV 100“. Linnaosavanem Alina 
Tubli andis ,Pirita aasta inimese“ 
tiitli Mähe Seltsi esimehele Erik Ves- 
tile ja ,Pirita aasta tegu“ tiitel anti 
Mähe kiriku taastamise eest. Selle 
tiitli autasu võttis vastu pastor Ruudi 
Leinus koos abikaasa Haldiga. Kogu 


au ja tänu kuulub Jumalale! 
KT 

ta poleks olnud Eesti Vabariiki, ilma 
Eesti Vabariigita ei oleks täna olnud 
Eesti rahvast.” 

Kutsume üles kasutama seda vai- 
mulikku pärandit, et lahendada tar- 
galt ja vastutustundega tänase Eesti 
probleeme. Peame suutma eristada 
asju, mis on meid kandnud senini 
ja viivad ka edasi ning mida apostel 
Paulus võtab kokku sõnadega ,usk, 
lootus ja armastus”, asjadest, mis 
edasi ei vii, mille puhul tuleb alusta- 
da otsekui nullist, seades silme ette 
kõrged aated ja ideaalid. Pole pare- 
mat tagatist riigi ja rahva püsimi- 
seks kui kõlblus — suutlikkus üks- 
teist armastada ja austada, jääda 
ausaks ja ustavaks tõele, säilitada 
sirgeselgsus ja identiteet, lasta alus- 
väärtused nagu Jumal, perekond 
ja isamaa saada südametunnistuse 
kompassiks. Kas ei vaja me just 
sellist vaimulikku uuenemist, ini- 
mese vertikaalset mõõdet? Seades 
ajatute ideaalide ja igavese õndsuse 
asemel sihiks üksnes maise õnne ja 
materiaalsed hüved, on raske ühis- 
konna probleeme objektiivselt hin- 
nata ja nendega toime tulla. Tähis- 
tades oma riigi suurjuubelit paastu 
ajal, on kohane meenutada, et kõige 
suuremaks inimõiguseks on mee- 
leparandus. Vaimselt terve ühis- 
kond on see, kus suudetakse oma 
vigu tunnistada, kahetseda, andeks 
paluda ja andestada. Ehk peaksime 
pidupäevade kõrval kehtestama ka 
ühe üldrahvaliku meeleparandus- 
päeva — kasvõi tuhkapäeva näol? 

Kutsume üles palvetama Eesti- 
maa ja eesti rahva eest. Palve on 


aken tulevikku. Selle valguses näe- 
me selgemini oma sihte ja ülesan- 
deid. Palvega on pühitsetud meie 
rahvuslipp. Palvega on pühitsetud 
Vabadussõja mälestusmärgid. Pal- 
vega on pühitsetud meie iseseisvuse 
taastamine. Palvega on pühitsetud 
meie rahvuslikke tähtpäevi. Palvega 
alustame Eesti Vabariigi uut aasta- 
sada. 

Armsad rahvuskaaslased ja kaas- 
maalased! Küsides, mis on Euroopa 
või Eesti hingeks, võime ehk vasta- 
ta, et selleks on salaside inimeste ja 
Jumala vahel — palvesild, mis meid 
ühendab. 

»Meie Isa, kes sa oled taevas ...” 
— need sõnad on kõlanud põlvest 
põlve meie eelkäijate suus ja jäävad 
kõlama tulevikus. 

Palve juhatab aga Jumala sõna 
juurde — sealt leiame vastuseid, 
seal jätkub hingetoitu. Seepärast 
on tulevikuülesanne jagada seda ka 
lastele ja lastelastele. See on ühis- 
keel, mis loob vaimse kogukonna, 
koguduse ja kiriku — iseseisvuse 
olulise tugisamba. Meie esivane- 
mate pärand ja tulevased põlved 
kohustavad meid selleks. Õnnista- 
gu meid selles Jumal! Õnnistagu ta 
meie rahvast ja riiki! 


»su üle Jumal valvaku 
Ja võtku rohkest õnnista 
Mis iial ette võtad sa, 
Mu kallis isamaa!” 
(Manifestist kõigile Eestimaa 
rahvastele) 
Eesti Kirikute Nõukogu 


inna kogudus õnnitleb! 


5. jaanuar Heidi Pajusoo 70 
jaanuar Ülle Kirsipuu 70 


Kaja Rüütel 50 
Katrin Rosenblad 65 


Kabinetikoosolek Tallinnas 


14.-16. märtsil 2018 toimus Pirita 
kloostris järjekordne kabinetinõu- 
pidamine. 

Kaks korda aastas toimuva kabi- 
netinõupidamise eesmärgiks on 
vaimulik osadus, parimate prak- 
tiseeringute jagamine, vastastiku- 
ne kuulamine, õppimine, üksteise 
toetamine ning Püha Vaimu juha- 
tuse palumine kirikule meie piis- 
kopkonnas. Hetkel moodustavad 
kabineti 11 inimest, piiskop ja 10 
superintendenti Norrast, Taanist, 
Soomest, Leedust, Lätist ja Ees- 
tist. Seekordse kohtumise üheks 
üsna oluliseks kõneaineks osutus 
ÜMK tulevikuküsimus. Koguneb 


ju veebruaris 2019 Amee- 
rikas erakorraline ÜMK 
Peakonverents, et arutlu- 
se alla võtta piiskoppide 
nõukogu peatselt valmiv 
ettepanek kiriku tulevi- |E 
ku osas. Kutsun siinkohal 
kõiki lugejaid üles jätku- | 
vatele eestpalvetele kiriku 
tuleviku eest. Kohtumisel f 
arutleti 2019 Tallinnas planeerita- 
va Koguduse arengu kooli (School 
of Congregational Development) 
ettevalmistusega seonduvat, Ing- 
lismaa Metodisti Kiriku ja Rootsi 
Ühineva Kiriku (Uniting Church in 
Sweden) konverentsidel esindatuse 


MEILT JA MUJALT 


küsimust, noorte misjonimeelsete 
juhtide võrgustiku loomise temaa- 
tikat, koguduste rajamise hetkesei- 
su, piiskopkonna noorte vaimulike 
kohtumist ja mitmeid teisi teemasid. 
TAAVI HOLLMAN 

Superintendent 


Piiskopkonna noorte vaimulike 
kohtumine 


16.-18. märtsil 2018 toimus Tallinnas, Pirita kloostris 
Põhjala- ja Balti piiskopkonna noorte vaimulike (pasto- 
rid ja diakonid) kohtumine. Kokkusaamine algas reede 
õhtul ja lõppes pühapäeval jumalateenistusega EMK 
Tallinna koguduses, kus jutlustas piiskop Christian 
Alsted. Piiskopkonnas on ligi 30 vaimulikku vanuses 
kuni 40 aastat. Neist 21 oli võimalus kohtumisel osale- 
da. Kokkusaamise eesmärgiks oli suhete arendamine 
ja vaimulikkonna tugevdamine, sest just noored vai- 
mulikud on need, kes kirikut tuleviku päevadel edasi 
viivad. Osadusaeg oli mõeldud õppimiseks, jagamiseks, 
kogemuste vahetamiseks ja koos palvetamiseks, aga ka 
refleksiooniks ja tulevikunägemuse seadmiseks. Minul 


Fotod: Taavi Hollman 


õnnestus osaleda kohtumise avatervitusel ja ühel õhtu- 
palvusel. Kõige intrigeerivamaks etteasteks oli ilmselt 
piiskopi poolt sisustatud teema: Asjad, mida seminaris 
ei õpetatud, kuid mida iga pastor peab teadma. 

TAAVI HOLLMAN 


Räpina kogudus tähistas 30. aastapäeva. Palju õnne! 

Fotod: Räpina kogudus 

Reedel, 2. märtsil 2018 tähistas maailma kristlas- 
kond maailma palvepäeva (World Day of Prayer). 


Sellel päeval pöörduti Jumala poole 
Suriname'i naiste loodud palvetekstide- 
ga teemal , Kogu Jumala loodu on väga 
hea!” 


Maailma palvepäeva oikumeeniline jumalateenistus 
peeti Tallinnas, Nõmme Rahu kirikus. Palveid lugesid 
naised erinevatest Tallinna kogudustest ja kirikutest. 

Saime teada Lõuna-Ameerika mandril asuva Suri- 
name'i rikkalikust loodusest, elasime kaasa rahva 
muredele-rõõmudele. Eriliseks tegi jumalateenistuse 
Zimbabwest pärit ja aafrika rahvarõivastes Mary, kes 
srana keeles palveid luges. Muusikaga teenis 50-liik- 
meline Tallinna oikumeeniline naiskoor, orelil Marika 
Kahar. Vaimulikku sõnumit jagas Rahu koguduse dia- 
kon Toivo Treiblut, aluseks pühakirja tekst 1. Moosese 
1:1-31. Kõik, mida Jumal loob, on alati hea! Meie oleme 
loodud Jumala näo järgi. Me oleme väärtuslikud, sest 
Jumal armastab meid. 

Läbiva joonena tuli naiste palvetest esile meie vastu- 
tus Jumala täiusliku loodu osas. Me ei tohi olla hooli- 
matud, vaid peame tegema kõik meist sõltuva, et säili- 
tada maa nende jaoks, kes tulevad pärast meid. 

Ilmekalt ja näitlikult tõid Ester ja Piret meie ette väi- 
kese dramaatilise sketši, lähtudes keskkonnamurede 
kontekstist, kus isegi väike mahavisatud pudelikork — 
sellesse kogunenud vesi — võib saada nakkuseallikaks 
sääskede kaudu, kes sinna on munenud, levitades ras- 
keid viirushaigusi. 

Peale jumalateenistust oli ühine teelaua-osadus kiri- 
ku pastoraadis. 

Maailma palvepäeva traditsioon on üsna pikk, algu- 
se on see saanud 1870. aastal USAst. Eestis on palve- 


Laulis oikumeeniline naiskoor — juhatasid U. Pihlak, 
M. Kahar ja K. Petermann. Teenistust juhtisid Pille 
Mägila ja Lii Lilleoja. Vaimulik sõnum - Toivo Treiblut. 


päeva tähistatud alates 1995. aastast. 

Märtsikuu esimesel reedel peetava maailma palve- 
päeva (varasemalt tuntud kui naiste palvepäev) muu- 
dab eriliseks see, et 24 tunni jooksul peetakse ühe- 
suguste palvetekstide alusel jumalateenistusi ligi 170 
riigis ja piirkonnas. 

Palvepäeva koordineerib ülemaailmselt Ameerika 
kristlike naiste liikumine (www.worlddayofprayer.net). 
Palvetekstid tõlgitakse iga maa emakeelde. Eesti- 
keelsete tekstide tõlkijaks oli Meeli Tankler. Maailma 
palvepäeva oikumeeniline jumalateenistus toimus ka 
Pärnu nelipühi kirikus. 

Tallinna palvepäeva üks korraldajatest 
PILLE MÄGILA, 
Tallinna kogudus 


Fotod: Haldi Leinus 


Hetki ülemaailmsest oikumeenilisest naiste palvepäevast EELK Nõmme Rahu kirikus. 


on väga hea! 

Teema — kogu Jumala loodu 


Töövarju projekt 
Ameerikas 


»Uurige välja, mis on kasvava kogu- 
duse võtmed,” nii kõlas Wes McCon- 
nelli väljakutse viiele noorele EMK 
pastorile ja töötegijale. Wes on mees, 
kelle süda on täis armastust ja valu 
Jumala riigi töö pärast ning kes 
pühendab oma pensionipõlve kogu- 
duse kasvu temaatikale. Ta vaatas 
kõrgemale oma arvuti ekraanil ole- 
vatest graafikutest ning statistikast 
ja otsustas midagi reaalselt ära teha. 
Nii sai alguse ,Shadowing Prog- 
ram”, mille raames Ele Paju (EMK 
Räpina pastor), Joel Aulis (Tallin- 
na pastor), Andrei Hinkonen (Jõhvi 
koguduse Helsinki tööpunkti juht), 
Triin Tarendi (Jõhvi Petlemma ilmik- 
juht) ja Vitali Baranov (Tallinn, Aas- 
ta Jumalaga projekti juht) kutsuti 
USAsse Georgia osariiki kaht kõige 
kiiremini kasvavat kogudust vaatle- 
ma ja tööga tutvuma. Wes oli eelne- 
valt kontakteerunud antud kogudus- 
tega, koostanud ajakava ning koos 
paari Eesti sõbraga ühiselt finant- 
seeriti meie reisi, mis leidis aset 10.- 
27. veebruaril. 

Esimese nädala veetsime Harvesti 
koguduses, mille liikmete arv on 
mitmeid kordi suurem kui EMK liik- 
mete arv kokku. Ma ei tahakski 
arvudest rääkida! Mind puudutas 
sügavalt nende suhtumine meisse, 
avatus ja armastus meie kui täiesti 
võõraste vastu ning täielik pühen- 
dumine meisse investeerimisel. Me 


nägime ja kogesime seda, mida nad 
hoiavad visioonina endi silme ees 
— Ülistus on elustiil (Worship is a 
lifestyle), Päästetud inimesed tee- 
nivad inimesi (Saved people serve 
people). Leitud inimesed leiavad ini- 
mesi (Found people find people), Sa 
ei suuda elada elu üksinda (You can't 
do life alone), Kasvavad inimesed 
muutuvad (Growing people change). 
Nad on tõelised metodistid, kes oma 
töös kuulavad kogukonna ja kogu- 
duse häält, investeerivad lastesse, 
väikegrupitöösse, vabatahtlike töös- 
se ning ülistusse. Ja nad teevad seda 
pühendumise, eeskuju ja kirega. 

Ööbisime St Simoni saarel, õhtuti 
saime vestelda ja arutada kasva- 
va ja sureva koguduse teemadel. 
Sel nädalal olime Chapeli kogudu- 
se erinevate tööharude ja campus- 
te keskel. Antud kogudus koosneb 
kolmest erinevast keskusest, mis 
on kõik ühendatud tugeva juhtimi- 
se ja struktuuri alla. Lisaks eelmi- 
ses koguduses nähtule, kogesime 


MEILT JA MUJALT 


siin erinevate töökoosolekute keskel 
viibides, kuidas jõuavad uudsed, 
värsked ja geniaalsed (,,out of box”) 
ideed teostuseni, kuidas võtta ris- 
ke ning valmistada ette jutlust, mis 
kõnetab inimest, toomata au jutlus- 
tajale. Teine nädal sai läbimurdeks 
ka meie endi vaimulike otsingute 
osas. Tundsime, kuidas aeg hakkab 
otsa saama ning me ei taha taga- 
si minna ainult kogemustega, vaid 
lahenduste, varustuse ning Jumala 
enda juhtnööridega. Piibel ütleb, et 
kui me otsime, siis me ka leiame. Me 
südames on püha rahulolematus, 
valu sureva koguduse pärast ning 
igatsus enama järele. 

Ma õppisin palju meie meeskonna- 
liikmetelt, Harvesti ja Chapeli kogu- 
duse meeskondadelt, kelle mentori- 
teks on Bill Hybels ja Rick Warren, 
ning Jumala enda südamest. See oli 
võrratu kogemus, nüüd on aeg see 
praktikasse panna Püha Vaimu juh- 
timisel. 

ELE PAJU, Räpina koguduse pastor 


———— 

Fotod: Ele Paju kogust 


MEILT JA MUJALT 


Viis fakti sellest, mida USAs arvatakse Piiblist 
ja teistest religioossetest tekstidest 


1. Vastavalt 2014. aastal toimunud uurin- 
gu andmetele väidab umbes kolmandik 
ameeriklastest (35%), et nad loevad püha- 
kirja vähemalt kord nädalas ja 45% loevad 
harva või ei loe üldse pühakirja. 


Pühakirjade lugemise sagedus usulistes vooludes on väga 
erinev. Enamik Jehoova tunnistajaid (88%), mormoone 
(77%), evangelikaalseid protestante (63%) ja ajalooliste 
mustanahaliste protestantide kirikute liikmed (61%) väi- 
davad, et nad loevad pühakirja vähemalt kord nädalas. 
Seevastu 65% juutidest väidavad, et nad loevad harva või 
ei loe kunagi oma pühakirja Toorat. 

2. Kolmveerand kristlastest ütleb, et nad usuvad Piiblit 
kui Jumala sõna. Vastavalt samale uuringule väidavad 
kaheksa moslemit kümnest (83%), et Koraan on Jumala 
sõna. Samas juutidest väidab vähemus (37%), et nad pea- 
vad Toorat Jumala sõnaks. 

3. Kristlased, kes moodustavad enamiku USA 
täiskasvanutest (71%), on jagunenud selles osas, kuidas 
tõlgendada Piiblit. Siiski umbes neli kümnest kristlasest 
(39%) ütleb, et Piibli tekst on Jumala sõna ja seda tuleks 
võtta sõna-sõnalt, 36% väidab, et seda ei peaks tõlgen- 
dama rangelt sõna-sõnalt, vaid võib tõlgendada ka lite- 
raalselt. Aga 18% kristlastest arvab, et Piibel pole mitte 
Jumala, vaid inimeste poolt kirjutatud raamat. 

4. 2014. aastal ütles umbes neli kümnest kristlasest 
(42%), et Piibli või teiste religioossete tekstide lugemine 
on oluline osa sellest, mis on vajalik kristlasele. Veel 37% 
ütles, et Piibli lugemine on tähtis, kuid mitte oluline, et 
olla kristlane ja 21% väidavad, et Piibli lugemine ei ole 
nende kristliku identiteedi jaoks oluline osa. 

9. Seitse inimest kümnest (71%) teavad, et Piibel kir- 
jutab Jeesuse sünnist Petlemmas. Sama palju inimesi 
teab, et Mooses oli piibellik tegelane, kes juhtis Exodust 
(väljaminekut) Egiptusest ja 63% küsitletutest teadsid, et 
1. Moosese raamat (Genesis) on esimene raamat Piiblis. 
Vähem kui pooled täiskasvanutest (45%) suutsid nimeta- 
da kõiki nelja evangeeliumit (Matteus, Markus, Luukas 


ja Johannes) ja ainult neli kümnest (39%) nimetas Iiobit 
piibellikuks tegelaseks, kes oli Jumalale kuulekas, vaata- 
mata erakordsetele kannatustele. 

Mis puudutab teisi religioosseid tekste, siis neli küm- 
nest ameeriklasest (38%) teadsid, et Mormooni Raamatu 
kohaselt ilmutas Jeesus end Ameerika põlisasukatele ja 
54% teadsid, et Koraan on Islami püha raamat. 


Vabalt tõlkinud allikast: http://www.pewresearch.org/ 
ANDRES KAPB Tallinna kogudus 


Ameeriklastest loeb iganädalaselt pühakirja 
ligikaudu üks kolmandik. 


% täiskasvanutest, kes vastavalt traditsioonile loeb vähe- 
malt kord nädalas pühakirja. 


Kokku 
Jehoova tunnistajad 


Mormoonid 


Evangelikaalsed protestandid 


Ajaloolised mustanahalised 
protestandid 


Moslemid 


Peavoolu protestandid 


Ortodoksid 


Katoliiklased 
Juudid 


Muud (defineerimata) 


Allikas: 2014 U.S. Religious Landscape Study, 
4. juni - 30. septeber 2014 


PEW RESEARCH CENTER 

Fotod: Andres Kapp 


E ik Tälinnas 
Suurel Reedel 


Suurel Reedel, toimus läbi Tallinna vanalinna kirikute risti- 
tee ehk Jeesuse Kristuse kannatustee rännak. 

Koos mõtiskluste ja lauludega läbiti ristitee 14 peatus- 
punkti vanalinna kirikutes, mõeldes kannatusele, inimlik- 
kusele, lunastusele ja Kristusele. 

Ristitee algas kell 13 Jaani kirikust ja suundus üle 
Vabaduse väljaku Vabadussõja võidusamba juurest Peeter- 
Pauli, edasi aga Oleviste kirikusse. Sealt siirdus ristitee 
edasi Toomkirikusse. 


SAAN 


| 


Rõhumise alt 
hingamisse 


Kasvasin maal ja olin hingelt maa- 
laps. Olin üsna eluvõõras, elades 
rohkem unistustes. Mu isa tarvitas 
alkoholi. Meil oli katkine kodu, palju 
oli pahandusi ja tülisid. Mõtlesin: mi- 
na küll niiviisi elama ei hakka, tahan 
saada õnnelikuks. 


Läksin noorelt mehele. Sain 19, kui sündis esime- 
ne tütar, ja 20, kui sündis teine. Elasime vabaabi- 
elu. Siis läks mees ära. Tema vanemad olid meie 
abiellumise vastu, kuna nemad olid rikkad, aga 
meie vaesed. 

Mu ellu saabus kriis. Noorem laps oli alles 
poolteisekuune, kui läksin tööle. Ma ei saanud 
tema eest vajalikul määral hoolitseda. Kord tuli 
ema töölt, siis jälle õde koolist laste järele vaata- 
ma. Vanem tütar oli vaevalt üle kahe aastane. See 
oli raske aeg. 

Sattusin psühhohaiglasse, kuna nutsin palju 
ega saanud magada. Süda ka jäi haigeks, jättes 
lööke vahele. Mehe ja pahanduste tõttu tekkinud 
psüühilised traumad panid mu kogelema. Suured 
peavalud ei lasknud vahel töölegi minna. Tund- 
sin jõuetust ja hirmu. Kartsin maailma ja elu, sest 
olin nii palju haiget saanud. Kui midagi oli halvas- 
ti, tuli suur hirm kuni minestuseni. Mõnikord oli 
vaja töö juurde kutsuda kiirabi. 

Psühhiaatri juures tundsin end turvaliselt. Ars- 
tid rääkisid rahustavalt. Haiglast väljakirjutamise 
päeva lausa kartsin. Tervis polnud ikka hea. Hir- 
muga kaasnes ka lämbumistunne. Pelgasin kas- 
vajat, kuid arst ütles selle olevat närvidest. Mul 
polnud rahu. Kannatasin ja käisin edasi arstide 
vahet. Ka südameprobleemid ei lakanud. 

Otsisin, kust leida abi. Haarasin kinni igast 
asjast, mida pakuti tervise parandamise sildi all. 
Proovisin taimetoitlust. See mõjus enesetundele 
kasulikult. Südamerahust olin aga kaugel. Siis 
jõudsid minuni teated transtsendentaalsest me- 
ditatsioonist. Läksin Tallinna sellele kursusele. 
Läksin suure ootusega. Kursus kestis nädal aega. 
Seal tehti joogaharjutusi ja mediteerimist. Taht- 
sin olla hoolas ja saada kasu. Õpetaja kiitis, et mi- 
na saavat kõige rutem õndsaks, ta nägevat seda 
mu silmadest. Olin uhke ja rõõmus, kuna lootsin 
viimaks abi leida. 

Üks seik: oli õhtune aeg, tuled kustutatud. Is- 
tusime ringis, liigutada ei tohtinud. Käed-jalad ka 

TUNNISTUS 


ei tohtinud olla ristis. Pidime allu- 
ma juhendaja korraldustele. Ta üt- 
les sisendavalt: ,Olen rahulik. Ma 
ei tunne oma käsi ega jalgu, samuti 
seda, et mu süda lööb ... Midagi ei 
tunne, pea muutub raskeks ja soo- 
jaks ...“ Kui tuli pandi põlema, tu- 
lin enesesse tagasi. Oli väga kõhe 
tunne, mingi segadus. Oleks nagu 
jooksnud veider film. See ehmatas 
mu nii ära, et mõtlesin sinna harju- 
tusele enam mitte minna. 

Järgmisel õhtul olin siiski kohal. 
Õppus algas. Tahtsin ära minna, 
aga ei saanud, nagu oleksin tooli 
küljes kinni. Õpetaja kutsus mu en- 
da juurde. Võtsin tooli ja istusin ta 
kõrvale. Algas 20-minutiline liiku- 
matus. Mul oli taas hirm südames. 
Otsustasin, et ma ei alistu ühele- 
gi korraldusele. Kui õpetaja ütles: 
»Ma ei tunne oma jalgu“, siis mina 
tahtlikult liigutasin neid. Tegin te- 
ma sõnadele vastupidiselt. Vahe- 
peal pidin selleks kogu jõudu pin- 
gutama. Tundsin, nagu oleks keegi 
mu pead kokku pigistanud. Kart- 
sin veresoone lõhkemist. Kui lamp 
pandi põlema, ütles õpetaja: , Täna 
keegi kogu aeg segas.“ Ta polevat 
saanud oma tööd korralikult teha. 
Mitmel inimesel tekkisid sel päeval 
migreenid ja oksendushood. Mina 
olin samuti näost valge, täiesti lõtv, 
täiesti ,läbi“. Valu otseselt ei olnud, 
aga olin nagu laip. 

Keegi hakkas kätega õhku kah- 
mates minu pealt midagi ,ära kor- 
jama“. Kõik kogunesid paanikas 
minu ümber. Arsti polnud ja teised 
olid nõutud, et mis minust saab. 
Jäin lõpuks üksi pimedasse tuppa. 
Tundsin surma hõngust. Elu jook- 

sis piltidena silme eest mööda. Oli 
kahju, et pean nii noorelt surema. 
Kõik lootused olid luhtunud. Keegi 
ei suutnud mind aidata. 

Viimases hädas õhkasin süda- 
mes: ,Jumal, kui Sa oled olemas, 
aita, et ma täna ei sureks.“ Seejuu- 
res polnud ma sugugi kindel, et Ta 
on olemas ja kuuleb mind. Mõtlesin 
paludes veel: , Kui ma ei vääri elu, 
oh Jumal, siis kingi mulle see mu 
laste pärast.“ Sellest hetkest pea- 
le muutus mu seisund paremaks. 
Järgmisel päeval kell 2 oli kõik halb 
möödas ja ma tõusin voodist. Paar 
minutit enne seda oli õpetaja ma- 
jast lahkunud. 

Tahtsin kohtuda mõne uskliku- 
ga. Hakkasin otsima kogudust. Ki- 
rikus olin ennegi käinud, lihtsalt 
laulu kuulamas. Külastasin mõned 
korrad baptisti palvelat. Istusin ta- 
gumises reas, kohe, kui koosolek 
lõppes, lahkusin. Vaatasin — nad on 
rõõmsad. Ma tahan ka! 

Ühel päeval võtsin raha kaasa 
ja läksin kogudusevanema, Toivo 
Pilli juurde sooviga, et võtku nad 
ka mind kogudusse. ,Ma ei lähe 
ära, enne kui panete mu nime kir- 
ja, ükskõik kui palju see maksab.“ 
Olin võtnud kaasa 30 rubla. Arva- 
sin, et sellest peaks piisama. Tema 
ütles: , See on hea mõte, aga meil 
on siin üks tingimus. Inimene peab 
olema uuesti sündinud.“ 

Olin pettunud. Mõtlesin, et nad 
lihtsalt ei taha mind kogudusse võt- 
ta ja on nüüd sellise takistuse välja 
mõelnud. Tundsin end solvununa. 
»Kuidas ma saan uuesti sündida, 
kui olen täiskasvanud inimene?“ 

Mul kodus oli traktaate, aga ma 


ä 


polnud neid lugenud. Arvasin, ehk 
kunagi vanaduses loen. 

Pastor oli öelnud: , Sõidan poo- 
leks aastaks ära. Pärast seda tulge 
minu jutule.“ 

Möödusid mõned kuud. Ühel 
päeval tundsin suurt südamevaeva: 
mida ma olen teinud! Kuidas ela- 
nud! Nii valesti! Saabus sügav pa- 
tutundmine ja -kahetsus. 

Kui pastor oli tagasi, palusin, et ta 
leiaks minu jaoks aega. Tunnistasin 
talle kõik oma patud ja valed teod — 
lihtsalt nutsin ja tunnistasin. Ta rää- 
kis Jeesusest, õpetas, kuidas patud 
andeks paluda ning andestus vastu 
võtta. Lõpuks lausus koguduseva- 
nem Jumalale tänusõnu minu eest. 

Tulin hõisates koju — süda kerge! 

Enne ristimist pidin andma tun- 
nistust koguduse ees, aga ei saanud 
sõnagi suust, seisin ja nutsin. Ko- 
gudusevanem ootas, lõpuks ütles: 
»Istu!“ ning rääkis ise mõne sõna 
minu eest. 

Pärast ristimist läksid keelepae- 
lad lahti, hakkasin tunnistama. Ja 
seda sageli. Tahtsin teha tööd Ju- 
mala riigis, kuidas küll kasulik ol- 
la? Mõtlesin: koristada ma oskan. 
Just sel ajal oli koristaja ära läinud. 
Kaks nädalat palusin Jumalat, et 
saaksin selle koha endale. Teiste 
julgustusel läksin küsima: ,Kas võ- 
tate mind?“ Öeldi, et juhatus otsus- 
tab. Kahe nädala pärast sain jaata- 
va vastuse. Hiljem lisandus püha- 
päevakool ja muudki. 

Tänu Jumalale kõige eest! 


EDA KOPPEL: tunnistuse on 
vahendanud Aino Henno 
(Tallinna kogudus) 


Mis toimub Tallinna 
metodisti kirikus? 


Tallinna metodisti kogudusel on avar ja ilus hoone. 
Jumalateenistuste kõrval toimub siin tihti ka erine- 
vaid konverentse ja koolitusi, töötab kirikuvalitsus ja 
teoloogiline seminar koos raamatukoguga, avatud on 
raamatukauplus Logos. Oleme rõõmsad oma koguduse- 
hoone mitmekülgsete kasutusvõimaluste üle, koguduse 
haldusjuht Uno Looris tegutseb juba aastaid selle nimel, 
et kogudusemaja oleks võimalikult hästi ja otstarbekalt 
kasutuses. 

Hiljutistest sündmustest meie majas: märtsikuus toi- 
mus üle-eestiline kristlik konverents , Loova südame 
avamine“. ,, Artest+“ on Eesti Evangeelse Alliansi toim- 
kond, kes korraldas juba teist korda konverentsi ini- 
mese loovusest ja harmooniast tema Loojaga, sel aastal 
Tallinna metodisti kirikus. 


Konverentsi , Loova südame avamine“ raames korralda- 
ti ka Eesti ja Läti kunstnike näitus teemal ,Peidus pool 
— depressioonist välja“. 


Konverentsi avaloengu pidas EELK peapiiskop Urmas 
Viilma, kes rääkis Loojast, kes on kõige ja kõigi autor ja 
kes on iga inimese sisse pannud vajaduse ja võime luua. 
See loomine, kui inimene avab ennast oma Loojale, võib 
olla tema usu ja isiksuse väljenduseks ja emotsionaal- 
se olemuse tervendamise vahendiks. (Anneli Klaussoni 
kokkuvõtet ettekandest saate sellest ajakirjanumbrist 
samuti lugeda.) 


M 


EV100 — heategevuslik fotonäitus , Mis on kodu, kus on kodu“. 


Konverentsi raames avati ka kunstinäitus, märtsi 
lõpuni toimusid selle jätkuna meie majas mitmed töö- 
toad ja loengud erinevatel teemadel. 

Kontserte, näitusi ja konverentse on kõik huvilised 
oodatud külastama. Oleme korduvalt võõrustanud ka 
kristlikku perefestivali, rahvusvahelisi kristlikke konve- 
rentse ja koolitusi; juba teist aastat võõrustame nii meto- 
disti kiriku kui ka Valguse Tee koguduse piiblikooli. 

Selle aasta maikuu lõpuni on välja kuulutatud ka vai- 
muliku muusika sari , Musica sacra“. Kaunis vaimulik 
muusika kõlab meie kirikus sageli nii oma koguduse 


Eesti Evangeelse Alliansi misjonitoimkond koos krist- 
lastet eesti kunstnikega valmistas 2018. a kalendri ning 
paljud kunstnikud olid nõus oma tööd annetama heate- 
gevaks otstarbeks (kristliku välismisjoni toetuseks). 


inimeste kui ka professionaalsete muusikakollaktiivide 
esitatuna. 

Ka Tallinna üldhariduskoolid on meie kiriku ,üles 
leidnud“ — igal aastal toimub siin arvukalt laste jõulu- 
kontserte ja Eesti Vabariigi aastapäeva-aktusi. 

Oleme tänulikud iga võimaluse eest pakkuda külalis- 
lahkust kõigile inimestele, kes on meie kirikusse sisse 
astunud — kas jumalateenistusele, kontserdikülastajana 
või mõnele konverentsile. Loodame ja palvetame, et 
meie kirik siin Kadriorus võiks olla kohaks, kus inime- 
ne, tulles sekulaarse ühiskonna keskelt, kogeb Jumala 
ligiolu ja armastuse kutset. 

INNA VÄLJA, Tallinna kogudus 


Fotod: Naatan Hollman 


Mida tähendavad kodu ja perekond lapsele? 


Fotograaf Maria Kruusenvaldi ja MTÜ Igale Lapsele Pere heategevuslik fotonäitus , Mis on kodu, kus on kodu“. 

Fotod: Joel Aulis 


Fotod: Artest-+ 


Loovuse konverents ArtEst-+ 


3. märtsil oli võimalus osa- 
leda loovuse konverentsil, 
mis kandis pealkirja ,,Loo- 
va Südame avamine”. 


Selle korraldas Eesti Evangeel- 
se Alliansi all tegutsev kunstnike 
toimkond ARTEST-+, mis koosneb 
erinevate valdkondade loomeini- 
mestest. Ürituse eesmärk oli val- 
gustada, innustada, inspireerida 
ja julgustada kõiki kohalviibijaid 
kasutama oma andeid — Jumala 
kingitust. Üles astus mitmeid huvi- 
tavaid loovisiksusi nii sõna, muusi- 
ka kui kunsti vallas, samuti vaada- 
ti loomekriisidele psühholoogide- 
nõustajate pilguga. 

Päeva avas EELK peapiiskop 
Urmas Viilma kõnega, mis oli kogu 
teemale eriliselt põhjapanev, sest 
tõi esile seose ,Looja — loodu - loo- 
vus“ mõistelise selguse ja meie kee- 
lelise rikkuse. 

ANNELI KLAUSSON, 
Tallinna kogudus 


Konverentsi avas EEA peasekretär 
Indrek Luide ning avasõnavõtt oli 
EELK peapiiskop Urmas Viilmalt 
(pildil paremal). 


Hetk konverentsilt. 

Loodus ja kultuur = Looja ja inimene 


Loodus on see, mis on antud (Jumala looming); mida inimene lisab, on 
kultuur (inimese looming) 

Looja = Jumal, kes loob. 

Loomine = loomisprotsess. 

Loodu = loomisprotsessi tulem, kasutatakse Jumala loomingu kohta. 

(Sõna , looming” ei esine Piiblis, see tähistab üldiselt inimese poolt loo- 
dut.) 

Loodus = Jumala looming ehk inimest ümbritsev ja inimesest sõltuma- 
tult eksisteeriv keskkond, aineline maailm. 

Loom = Jumala loodud olend, kes ise ei suuda luua (talle võib küll õpe- 
tada häälitsemist, matkimist, teatud liigutusi). 

Loode = Jumala ja inimese ühise loomisprotsessi tulem. Lootefaasis on 
inimese sarnasus loomale kõige lähem. 

Mimeseloom, inimloom = vilets inimene (eesti keele seletava sõnaraa- 
matu põhjal). 

Iimene = Jumala loodud olend, aineliste ja vaimsete väärtuste looja. 
Inimest eristab ülejäänud loodust ehk loodusest suutlikkus ise luua 
loomingut ehk kultuuri (ilu). 

Loomus, inimloomus = loomulaad, eripära, antus, see on raskesti 
kujundatav või muudetav. 

Iseloom = karakter, natuur, isiksus, see on kujundatav või muudetav, ini- 
mene saab õppida käituma teisiti. See mõiste kehtib kogu loodu ehk 
looduse kohta. 

Looming = loomisprotsessi tulem. Üldiselt kasutatakse inimese loomin- 
gu ehk kultuuri kohta. (Tegelikult oleme kõik loojad, kõik jätame jälje, 
kas kitsamas või laiemas mõttes.) 

Loominguline, loov = inimene, kes loob kultuuri. Kehtib tegelikult iga 
inimese kohta. (Kõigis meis on loov alge olemas.) 

Eneseteostus = inimene teostab ennast oma loomingus (inimese enese- 
teostus), ta paneb oma loomingusse iseennast - saab loojaks. Loojana 
materialiseerib mõtte (idee) oma loomingus. 

Mõte = mõtlemise üksikakt, tulemus. Mõttest sünnib idee, plaan, kavat- 
sus. Idee saab teoks ja sünnib looming. 

Kust tuleb mõte? Mõtte lähtepunktist sõltub tulemus ehk loomingu väär- 
tus või kvaliteet (vt Jh 7:16-18). Kas looming (idee) sünnib südames 
või peas? 

Kui looming ei tule südamest, siis looja minetab oma loomisjõu ja saab 
tootjaks. 

Sõna = mõtte tulemuseks ehk loominguks on sõna. Kogu loomingut, ka 
kujutavat kunsti, muusikat, arhitektuuri mõtestab sõna, vahel ainult 
pealkiri. 

Lihakssaanud sõna = Jumala loomistöö alguses oli Sõna (vt Jh 1:1). 
Sõna sai lihaks, et luua uuesti (vt 2Kr 5:17; Ilm 21:1, 5). 

Palve. Kelle looming on palve? Jumalale suunatud looming, millele ei 
aplodeerita. See on Jumala looming, mis tuleb esile inimese kaudu. 
Samuti tänu. 


Ilm 5:6 ütleb Jumal: 
»Mina olen A ja 0, algus ja ots = LOODUS ja LOOTUS“. 


Kokkuvõtte Urmas Viilma sõnavõtust konverentsil 
»Loova südame avamine“ tegi Anneli Klausson 


Foto: wikipedia.org 


IN MEMORIAM 


Billy Graham 


21. veebruaril 
kutsuti taeva- 
sesse koju 99 a. 
vanusena Billy 
Graham, keda 
peetakse üheks 
maailma tuntui- 
maks kristlikuks 
jutlustajaks ning 
keda tunti ka kui 
»protestantide 
paavsti“. 


Billy Graham 1966.a 


illiam Franklin Graham (7. novem- 

ber 1918 Charlotte, Põhja-Carolina 

— 21. veebruar 2018 Montreat, Põh- 

ja-Carolina) oli Ameerika Ühendrii- 

kide vaimulik, väga hea kõnemees 
ja üks tuntuim evangelist USA-s Martin Luther Kingi 
kõrval. Graham on jutlustanud sadadele miljonitele ini- 
mestele peamiselt vabaõhukoosolekutel, kus kuulajate 
arv ulatus sadadesse tuhandetesse. Ta on ka paljude 
raamatute autor, mis on muutunud bestselleriteks. Ta 
tegutses Lõuna Baptistide Liidus. Ta tundis ja nõustas 
vaimulikes küsimustes kõiki USA presidente alates 
Harry S. Trumanist. Tal on omanimeline täht Holly- 
woodi kuulsuste alleel. 

Billy Graham sündis neljalapselise pere vanima lap- 
sena, tal oli vend ja kaks õde. Ta lõpetas 1936. a. kesk- 
kooli (Sharon High School), misjärel asus õppima ja 
lõpetas Bob Jonesi Ülikooli, mis toona asus Clevelandis 
Tennessees. 

Graham abiellus 13. augustil 1943 Ruth Belliga, kelle 
vanemad olid presbüterlastest misjonärid Hiinas. Neile 
sündis viis last; üks nendest, Franklin, võttis hiljem üle 
isa töö. 

B. Graham külastas 1984. aasta sügisel Nõukogu- 
de Liitu ja viibis okupeeritud Eestis kolm päeva. Ta 
jutlustas Tallinnas Kalju kirikus Eestimaa erinevate 
konfessioonide vaimulikele, Oleviste kirikus, kus kuu- 
lajaskond ulatus arvatavalt 4500 inimeseni ja Aleksan- 
der Nevski katedraalis. Tema tõlgiks oli Tallinnas Kalju 
baptistikoguduse pastor Jüri Puusaag. 

25 aastat hiljem, mais 2009, käis Tallinnas ka ta poeg 
Franklin Graham, kes oli peakõneleja Saku Suurhallis 
toimunud üritusel , Lootuse festival“. Eesti keeles on 
ilmunud mitmeid Billy Grahami raamatuid, tuntuim 


neist , Rahu Jumalaga“, mis ilmus juba Nõukogude 
okupatsiooni ajal põrandaaluse tõlkena. Okupatsiooni 
ajal ilmus eesti keeles veel mitmeid tema raamatuid 
illegaalselt, kirjutusmasinal trükituna, tõlkijaks Kalju 
baptistikoguduse liige ja usu pärast vallandatud inglise 
keele õpetaja Hulda Sillart. Mitmete raamatute keele- 
toimetajaks oli hilisem kirjanik Tõnu R. Kallas samast 
kogudusest. 


Minu kaks põgusat mälestuskildu Billy 
Grahami visiidist Tallinna 


Osalesin evangelisti teenistusel Kalju kirikus noorte- 
koori lauljana. Okupatsioonivõimud andsid esimest 
korda loa õmmelda noortekoorile esinemisriietuse, mis 
oli tollel ajal suureks üllatuseks. 

Seisin laval mõne meetri kaugusel Billy Grahamist 
ja sain teda jälgida selja tagant. Tal jätkus kiidusõ- 
nu ka laulukoori hea taseme kohta. Kalju kirikusse 
pääses ainult erikutsetega. Mäletan, et koori hulka 
võeti selleks puhuks ka mitmeid noori jutlustajaid, kes 
tegelikult laulda ei osanudki ja ainult markeerisid laul- 
mist. 

Oleviste kiriku jumalateenistusel osalesin selleks 
teenistuseks moodustatud orkestris orkestrandina. On 
jäänud meelde, et pidime enne teenistust tegema ka 
proovi ja sellepärast pidime kirikusse varem kohale 
tulema. Ka muusikud pääsesid kirikusse ainult kutse 
olemasolul. Läbisin Olevistesse tulekul kaks ahelikku. 
Terve kvartal oli ümber piiratud Tallinna Merekooli 
kursantidega; teise, sisemise aheliku moodustas miilits. 
Kirikus aga nägin erinevaid KGB töötajaid, kes kontrol- 
lisid süngete nägudega eelnevalt kirikut ja kooskõlasta- 
sid koguduse juhtkonnaga jumalateenistuse kulgemist. 
Vaat sellised ajad olid siis... 

ANDRES KAPP 
Tallinna kogudus 


Lisan oma põgusad mälestused 


Minu mäletamist mööda jagati Oleviste teenistuse kut- 
seid koguduste kaudu ja neid oli vähe. 

Sain koos abikaasaga osaleda tänu ühele ohvrimeel- 
sele koguduseõele, kes muretses meile kutsed ja oli 
valmis sel ajal ise meie kodus last hoidma. 

Oleviste ümbrus oli aheliku poolt piiratud. Mäletan 
ka seda, et lisaks erariides meestele oli seal muulastest 
merekooli kursante, keda võimudkasutasid vahellööma- 
meestena. Tegelikult pääsesid väga paljud kirikusse, sest 
juba kasutatud kutseid oli lihtne aheliku tagant uuesti 
välja tuua ja ära kasutada. Ka meie kutsed läksid 
korduvkasutusse. 

Seisime kiriku tagaosas, kus inimesed oli 
üksteise vastu pressitud. Jutlust oli seetõttu 
raske jälgida, aga kohaloleku elamus kaalus 
kõik muu üles. Sel ajal polnud lootust Billy 
Grahamitt teist korda ihusilmaga näha. 

TARMO LILLEOJA, 
Tallinna kogudus 


Minu meenutusi Billy Grahami 
külaskäigust Eestisse 


Töötasin sel ajal S. M. Kirovi nimelises näi- 
diskalurikolhoosis teedeehituse alal. Kol- 
hoosil oli palju osakondi ümber Eesti ja üks 
nendest oli Omedu osakond, kuhu õlin saa- 
detud komandeeringusse. Mobiiltelefone sel 
ajal ei olnud ja osakonna keskusesse tuli 
sõnum, et mul tuleb kolhoosi keskusesse 
kiiresti tagasi tulla. Jätsin siis oma tööd poo- 
leli ja kihutasin Viimsisse. Meie osakonna 
juhataja, kes oli ka osakonna partorg, ootas 
mind juba ja väga salapärase olemisega 
kutsus mind oma kabinetti vestlusele. Ta 
tegi teatavaks, et kolhoosi tuleb külastama 
kõrge isik USAst, presidendi vaimulik nõu- 
andja Billy Graham. 

Minule kui kristlasele oli see nimi loomu- 
likult teada. Teadsin ka seda, et kolhoos, 
kus töötasin, oli väga usuvastane, mida olin 
oma nahal tunda saanud ning olin selletõttu 
veidi üllatunud. Mulle selgitati, et kõrge- 
malt poolt on tulnud korraldus näidata meie 
maal elu, kus on usuvabadus. Võib-olla 
tekib kõrgel külalisel soov kohtuda mõne 
veendunud kristlasega ja selletõttu kutsuti 
mind ,näidisena“ kohale. 

Kuna mul oli osakonna juhatajaga hea 
läbisaamine, küsisin temalt, kas kohtumisel 
võin puudutada ka mõningaid teadaolevaid 
kristlaste tagakiusamisi. See küsimus ei 
olnud meelt mööda ja soovitati rääkida ikka 
positiivselt. Leppisime siis kokku, et panen 
paremad riided selga ja tulen kokkulepitud 
ajal valvesse. 

Peale mõneajalist ootamist teatati mulle, 
et kõrge külaline oli peale lasteaia ja raa- 
matukogu külastamist juba lahkunud ja ei 
olnud vaja enam ,näidiskristlasega“ kohtu- 
da. Hiljem kuulsin, et Billy Graham oli raa- 
matukogus küsinud, et kas teil ka raamatute 
raamatut on, mida muidugi ei olnud. Laste- 
aias tundis ta huvi, kas kasvatajad ikka enne 
söömist lastega koos söögipalvet loevad? Ka 
see oli arusaamatu küsimus. Nii lõppes siis 
minu ,,kohtumine maailmakuulsa evange- 
listi Billy Grahamiga“ ja ma sõitsin tagasi 
komandeeringusse Omedule. 

URMAS KIVISELG 

METONOORTE 


AASTAPLAAN 


20.-23. 04 KEVADLAAGER 
23:-29.07 PIIBLILAAGER 


02.-05. 08 EMK SUVEKONVERENTS 
NOORTEPROGRAMM 


12.-17. 08 HISTORY MAKERS 
NOORTEJUHATIDE KOOLITUS 


19.-21.10 SÜGISLAAGER 


C 
CI 
CO 
CO 
CI 


ROHKEM INFOT 


KODULEHT: metonoored.wordpress.com 
FACEBOOK: metonoored 


TELEFON: = 5828 0198 Grete Lepa ja 


PORED 
E-POST: gretekeOgmail.com 


kevadlaager 


SÜÜDATUD SÜDA 


20.=23.04.2018 


Sest teie olete armu läbi päästetud 
usu kaudu ... see on and Jumalalt. 
Ef 2:8 


OSAVÕTUMAKS: 
KUNI 15.04 3O0EUR 
ALATES 16.04 35 EUR 


KUS? NUUTSAKUL! 


KODULEHT: metonoored.wordpress.com 
FACEBOOK: metonoored 

TELEFON: — 5828 0198 Grete Lepa 
E-POST: greteke(ogmail.com 


Metonoored osalesid 


Põleval Pirni] 


23.-25. veebruaril toimus Tartu Len- 
nuakadeemias üritus nimega Põlev 
Pirn. See on konverents, kus kohtu- 
vad nii praegused kui ka tulevased 
noored juhid erinevatest kogudus- 
test üle Eestimaa. Selle aasta kon- 
verentsi teemaks oli ,Põlen'd Pirn“, 
mille keskmeks oli mõte sellest, 
et Jumal on meid kutsunud olema 
juskui pirnid, mis põlevad pikalt ja 
püsivalt — aga mitte sellised pirnid, 
mis läbi põlevad, vaid sellised, mis 
annavad palju valgust ja kannavad 
palju vilja. Samuti jagati mõtet sel- 
lest, et ükski pirn ei põle igavesti 
ning meie soov põleda igavesti ilma 
Jumalata on võimatu. Põleva Pirni 
konverents on oikumeeniline ning 
seda korraldab MTÜ Noorteühen- 
dus Koma, kes teeb koostööd ka 
Eesti Kirikute Nõukoguga. Orga- 
nisatsiooni eesmärgiks on aidata 
ehitada üles kohalikke kogudusi 
ning noortetööd nendes kogudus- 
tes, tuues esile uusi juhte. 

Põleva Pirni konverentsil osales 
ka metonoori — EMK Pärnu Agape 
koguduse noortejuht koos kahe 
potentsiaalse tulevase noore juhiga 
ning Grete Lepa EMK Võru Elu- 
puu kogudusest. Metodiste esindas 
ka Taavet Taimla EKN3 liikmena. 
Konverentsil sai üheskoos tähista- 
tud ka Eesti Vabariigi 100. sünni- 
päeva. Igal aastal tunnustab Koma 
organisatsioon kahte eriliselt silma 
paistnud noort juhti nimelise ,Oska- 
riga“. Sel aastal pälvis ühe aas- 
ta noore juhi tiitli koos , Oskariga“ 
Grete Lepa! Oleme Gretele tänuli- 
kud aastate jooksul ustavalt tehtud 
töö eest EMK noorte seas, ja oleme 
tänulikud Jumalale. 


JOHANNA-MARGRET OJAOTS, 
Pärnu Agape koguduse noortejuht 


Fotod: Metonoored 

MISJON 


Brasiilias evangeeliumit 
kuulutamas 


Kallid kodumaalased, 


Olen veetnud nüüd Bra- 
siilias juba tugevad kolm 
nädalat. Jagan esialgu teie- 
ga mõnesid helgemaid rei- 
sihetki koos piltidega. 


Reis kestis üle 30 tunni, kuna olin 
valinud odavama tee — lennata rin- 
giga. New Yorgist Sao Paolosse oli 
päris raske kogemus, kuidagi oli 
nii vaimset kui ka füüsilist võit- 
lust. Ei tea, kas toidumürgitus või 
mis, aga olin kõik 8 tundi kuidagi 
valus ja iivelduses ja magada ei saa- 
nud. Miks vaimne võitlus? — Selleks 
ajaks, kui lennuk maandus, olin 
ühtäkki triksis-traksis, nägin len- 
nujaama aknast Brasiiliat, kuulsin 
terminalis lauldavat portugali kee- 
les ning mu süda korraga hüppas 
rõõmust; ja sealt alates on tervis nii 
vaimselt kui füüsiliselt olnud väga 
hea. 


6. regiooni (Parana ja Santa Kata- 
riina osariik) metodisti piiskop tuli 
mulle Curitiba lennujaama vastu ja 
veetsin esimese nädala tema kodus. 
Sain piisavalt puhata, aga käisin 
tema abikaasaga ka vahepeal slum- 
mis lastetööd tegemas. Siis sõitsime 
tööaasta ettevalmistuskonverentsi- 

le (Brasiilias ju hakkas täna sügis, 
samal ajal kui Eestis kevad) kus oli 
koos kõik 200 metodisti pastorit, 
kelle hulgast ainult 5 rääkisid ing- 
lise keelt, seega keelepraktika oli 
algusest peale intensiivne. 

Piiskop oli siis välja valinud ühe 
noore pastori Davide (Taavet), kes 
on ka just seminari lõpetanud ja 
määratud väikest kogudust teenima 
Platinas (Santo Antono da Platina 
lähistel). 

Selle väikese koguduse lähistel 
teeme aga algust ka usukogukonda- 
dega põllumaadel. Peale konverent- 
si kolisingi Davidi juurde. 

Platina (loe Platšina) on ümb- 
ritsetud farmide ja hobustega (pal- 
juski nagu Wilmore, Kentucky, kus 
elasin 4 a. — see on justkui jumalik 
huumor). 

Veetsin ühe nädala ka Santo 
Antonio linnas (10 km Platinast), 
tutvudes kirikute erinvate töövald- 
kondadega. See koosnes erineva- 
test jüngrigruppidest, sotsiaaltööst 


haiglas ning paljust muust. Mu 
lemmiktegevus oli varahommikune 
bussides töölistele Sõna jagamine ja 
inimeste eest palvetamine. Tekitasin 
kohalikus rahvas uudishimu selle- 
ga, et mis ajab üht endisest Nõuko- 
gude Liidust pärit poissi siin enne 
päikesetõusu vaimseid asju jagama. 


Taavet-Hindrek Taimla. 


Üldiselt on hommikud vabad, 
pärastlõunal ja õhtul on kas kodu- 
külastused või hilisõhtused teenis- 
tused. Seda nii maal kui linnas. 

Pastori elu on natuke sarnane 
sellega, mida nägin Indias — suurem 
osa söömaaegu on kellelgi külas. 
Eks see ole osa mõttelaadist, et kui 
vaimulik tuleb vaimuliku roaga, siis 
võõrustaja paneb midagi lauale. 

Mind on see aidanud kõvasti, 
sest leidsime Davidiga mõlemad, 
et ise süüa teha on meil suhteliselt 
kallis. Brasiilias, ma ütleksin, et toit 
ja kütus on sama, mis Eestis. Puuvil- 
jad muidugi odavamad, aga selle 
eest hügieenitarbed jälle kallimad 
(kõige odavam habemeajamisvaht 
oli ca 8 EUR mis ma leidsin). Natu- 
ke peab ikka poodlema. 

Õnneks on suure kostitamise kõr- 
val olnud mul võimalus ka jalutada 
ilusaid farme mööda, käia ujumas 
ja isegi jõusaalis tasuta. Misjonäri 
staatus on au sees ja kuuldes, et ma 
vaid paar kuud olen, pole veel kus- 
kil raha küsitud. 

Kirikutöös olen peamiselt kaasa 
teinud hetkel muusikaga. Mängin 
ülistusbändides viiulit ja varsti hak- 
kan andma kohalikus külas kitarri- 
tunde, et luua suhteid inimestega, 
kes kirikus ei käi. See oli kohaliku 
pastori mõte ja olen nõus, lihtsalt 
kodutööd nõuab see omajagu nii 
pilli kui minu enda keelega. 


Fotod: Taavet-Hindrek Taimla kogust 


Paar korda nädalas olen nüüd jaga- 
nud kirikutes või koduosadustes ka 
oma lugu, ja ka Eesti lugu. Olen ka 
brasiillasi kutsunud üles misjonitööle, 
kuna neil on võibolla maailmas sel- 
leks suurim eeldus. See on pikem jutt, 
aga kui mõtlete lähis-Ida, põhja-Aaf- 
rika, põhja-India või Aasia piirkonda- 
dele, kus kristlust peaaegu polegi, siis 
nahavärvi järgi eestlane ja ameerikla- 
ne hästi ei passi, aga brasiillane... 

Palju asju toimub spontaanselt ja 
tegelikult mulle sisimas see meeldib. 
Näiteks täna küsis pastor, kas ma 
saaksin ühe pulmas homme viiulit 
mängida. Kuulsin et neil pole muusi- 
kuid (ilmselt tagasihoidlik laulatus) 
nii et lähen meeleldi. 

Kõige hämmastavam on olnud 
see, kuidas pealtnäha suvalised ini- 
mesed on väga seotud selle väike- 
linnaga Keenias, kus olen juba kahel 
aastal käinud ja kus nüüd jaanuaris 
kihlusin!!! 


Sest igaüks, kes hüüab appi Issanda 
nime, päästetakse. 

Kuidas nad siis saaksid appi hüüda 
teda, kellesse nad ei ole uskunud? Aga 
kuidas nad saaksid uskuda sellesse, 
kellest nad ei ole kuulnud? Kuidas 
nad saaksid kuulda ilma kuulutajata? 
Kuidas aga saadaks kuulutada, kui ei 
olda läkitatud? (Rm 10:13-15) 

Kk 

Selline hüplik see kiri siis sai, sis- 
se-elamise keskel on mul jätkunud 
energiat ainult ingliskeelse blogi 
pidamiseks. Seda saab lugeda: 

taavet9.wordpress.com. 
TAAVET-HINDREK TAIMLA, 
Võru kogudus, Misjonär Brasiilias 


iso 


Kes soovib misjonäri kiriku kau- 
du rahaliselt toetada, siis palun see 
toimetada järgmisel aadressil. See 
aitaks mind, kui tulen suvel Eestisse 
- siis saaksin ma teha ka haigekassa 
kindlustuse, mida mul möödunud 
aastal ei olnud. 


saaja: 

Eesti Metodisti Kiriku Võru kogudus 
MTÜ 

EE501010402016691004 


selgitus: Annetus misjonitööle, 
T. Taimla 


Varahõhnmikud töölislhussis. 

Päeva teema 
»Mõjuga Naine“ 


EMK Naiste Ühenduse Suurkogu 16. det- 
sembril 2017. a. oli jõuluootuse-hõnguline. 
Meriton Conference £ Spa Hotell võttis 
meid vastu imeilusa ehitud kuusega fuajees, 
hiljem selgus ka selle ilu kokkuseadja — 
meie oma Anneli Tombak. 


Meid juhatati hotelli 6. korrusele Panorama saali, kus 
avanes suurepärane vaade Toompea tornidele. 

Päeva juhatas Naiste ühenduse esinaine Pille Mägila, 
tõlkideks olid palutud Veronika ja Irina. Teemaks olime 
valinud ,, Mõjuga naine”. 


Kui tervituskohv ja võileivad söödud, jõululaulud 
lauldud, kuulasime vaimulikku sõnumit Veronika 
Fjodorovalt — , Naine, kes muudab”. 

Lühidalt kuuldust: heebreakeelne sõna ,tubli naine”, 
mida kasutati Õpetussõnade 31:10, tuli sõnast , jõud”. 
See oli muutev jõud. Veronika tõi esile erinevaid näiteid 
naistest, kes mõjutasid ja tõid muudatusi oma tegevusega. 
Piibli valguses nägime neid naisi, kes muutsid olukordi ja 
rahvaste saatusi. Mõned nimed ja märksõnad: 

Ester — julge, kasutas õiged meetodeid; ei vabandanud 
— ,Miks mina”, ,ma olen ju naisterahvas”; ei olnud 
ükskõikne oma rahva suhtes; oleks võinud jääda sinna, 
kus ta oli ja maha vaikida, mida ta alguses tegi. Omas 
suurt usku Jumalasse, palveväesse. 

Saara - Saara läks välja koos mehega oma mugavus- 
tsoonist, toetas teda, oli tema kõrval (1Ms 12:1). Ja Jumal 
õnnistas teda (1Ms 17:16). Kes on meie mehed, oleneb ka 
paljuski meist. Kas me toetame nende teenistust? 

Moosese ema - emaarmastus lapse vastu, ei andnud 
alla, tarkus, leidlikkus — pigitatud pilliroost laegas 
(2Ms 2:3). Vaarao tütar tasus ja ema sai olla oma lapsega. 

Sünnitada ja kasvatada lapsi, kes muudavad maailma. 

Abigail — hea mõistus, ilu, tarkus, heatahtlikkus, ta 
silus oma mehe egoismi ja kurjust (1Sm 25:3). Taavet 
ütles: ,Õnnistatud olgu su mõistus“ (1Sm 25:33). 

Vahel naine peab tegema ise otsuseid, neid, mis on 
Jumala tahte järgi ja õiglased, et hoida ära õnnetus. 

Tabiita — tuntud heade tegude poolest. 

Alati ei õnnestu asjad, mida tahame muuta. Siis peame 
olema alandlikud, kannatlikud ja võtma vastu olukordi ja 
asju nii, nagu nad on. 

Meie ette toodi erinevad võimalused ja olukorrad, 

mis toovad muudatusi mitte ainult meis endas, vaid 
muudavad ka teiste elusid. Et muuta heas mõttes, peame 
muutuma ise. 

Sageli me ei saa muuta ümbritsevat olukorda või 
inimesi enda ümber, aga alati võime muuta ennast ja 
suhtumist ümbritsevasse. 

Veronika poolt esitatud küsimus meile kõigile: 

Kas me omame sellist elu, mis muudab ümbritse- 
vat maailma läbi jumalakartlikkuse, puhta südame ja 
alandlikkuse? 


Ajakava oli jõudnud sellesse punkti, kus allakirjutanu 
andis lühikese ülevaate viimase kolme aasta jooksul 
toimunud sündmustest. Kõike seda nägime slaidide 
kaudu: 

Maailma Palvepäeva jumalateenistused Eestis; EKNK 
Toompea koguduses toimunud Naiste konverents kü- 
lalislektoriga Soomest; Euroopa Oikumeeniline Naiste 
Foorum Küprosel; Houstonis, USA-s, toimunud Metodisti 
ja Ühinenud Kirikute Naiste Maailmaföderatsiooni 13. 
Assamblee ( World Federation of Methodist and Uniting 
Church Women's I3th World Assembly); Euroopa 
Oikumeenililne Kristlike Naiste Läänemere maade 
(Ecumenical Neighbours meeting round the Baltic Sea) 
seminar Magdeburgis. 

Äramärkimist vääriv ja rõõmsaks tegev fakt ajaloos 
oli seegi, et juba 1924. a. oli loodud Metodisti kiriku 
Naisseltsi Põhikiri (Kristlik Kaitsja aprill (4), 1924, Ik 
8, 9). See näitas ilmekalt, et naistel oli tahe ja soov oma 
aega ning teadmisi panustada kiriku arengusse niivõrd, et 
nähti vajadust koonduda ja moodustada igati arvestatav 
Naisselts. 

Võime olla tänulikud Jumalale, et oleme jõudnud 
tänasesse päeva, kus saame öelda, et naised on ikka 


Fotod: Pille Mägila kogust 


aktiivsed väga paljudel töölõikudel 
koguduses. 


Toimusid 2018-2020. a. Eestsei- 
suse valimised. Kohal oli kokku üle 
50 naise nii Tallinnast kui Jõhvist 
(eesti- ja venekeelsest kogudusest), 
Tartust, Aserist. Gripilaine murdis 
voodisse Narva koguduse õed, kes 
kahjuks ei saanud tulla. 

Soojade tänusõnade ja kallistus- 
tega tänati kogu juhatust tubli töö 
eest. Eriline tänu kuulus Triin Ta- 
rendile ja Kristi Toodole tehtu eest, 
kes ei jätkanud enam Eestseisuses. 
Uuteks liikmeteks valiti Amy Tše- 
renkova Tallinna vene kogudusest 
ja Ruth Lasman Tartu, Püha Luuka 
kogudusest. 

Uus NÜ eestseisus jätkab tööd 
koosseisus: Irina Semjonova, Amy 
Tšerenkova, Pille Mägila, Anneli 
Tombak, Ruth Lasman ja Lii Lilleoja 
(fotol vasakult paremale), esinaiseks 
Pille Mägila. 


Enne lõunat saime kuulda veel Lii 
Lilleoja ettekannet , Susanna Wesley 
— naine, kes muutis” 


Kohe ettekande alguses palus 
Lii meil rääkida paar minutit oma 
naabriga — mis või milline omadus 
tuleb meelde kõige eredamalt Su- 
sanna Wesley'st! 

Meie naised olid päris teadlikud 
Susanna elu erinevatest etappidest, 
põhimõtetest, tegutsemisviisidest — 
ikka ja jälle kordus: hariduse andmine 
oma lastele, rangus, nõudlikkus, ta 
oli tark, distsiplineeritud, organisee- 
ritud... 

Lisaks saime teada veel palju. 

- Abielludes oli Susanna 19 a. Ta 
sünnitas kokku 19 last, nende seas 
andis maailmale kaks poega, kes 
muutsid 18. sajandi Inglismaa. Abi- 
elu muutis raskeks abikaasa Samueli 
äge iseloom, valed valikud ja vilets 
oskus majandada. Susanna õlgadel 
oli kogu majapidamine. 

- Susanna kutsus esialgu oma pere 
ja teenijad pühapäeva õhtul oma 
kööki kokku ja pidas neile teenistusi. 
Kuuldus levis sellest ja külarahvas 
hakkas samuti osalema. Lõpuks 
käis seal igal nädalal 200 inimest 
palvetamas ja Susanna jutlust kuu- 
lamas. 


- Ta jätkas oma kasvatustööd las- 
te juures ja lisas sinna veel psalmi- 
de ja teiste kirjakohtade lugemise 
hommiku- ja õhtupalvuste järel. Pas- 
toraat, kus Wesleyde pere elas, põles 
maha. Pärast tulekahju otsustas Su- 
sanna veel enam laste hingede eest 
hoolt kanda. 

Ta eraldas iga päev aja ühe lapsega 
rääkimiseks ja palvetamiseks. Johni 
Wesley aeg oli neljapäeviti. 

Igal pärastlõunal kell 5 läks Su- 
sanna oma tuppa ja veetis tund aega 
lugedes, kirjutades ja palvetades. 
Seda tegi ta elu lõpuni. 

- hariduse andmine lastele oli üks 
olulisematest eesmärkidest. Susanna 
otsustas, et õige aeg alustada laste 
harimist on viies eluaasta ja hakkas 
kodus lapsi õpetama. Lapsed pidid 
õppima kolm tundi enne lõunat ja 
kolm pärast lõunat. Esiteks pidid nad 
selgeks õppima tähestiku. Tütarlap- 
si õpetati võrdselt poistega, mis oli 
tol ajal väga haruldane komme. 

- lauakombed olid ranged. Kui laps 
oskas juba nuga ja kahvlit käsitseda, 
lubati ta täiskasvanute lauda. Sööma 
pidi vaikselt, vajadusel võis rääkida 

sosinal teenijaga. Söögikordade vahel ei lubatud süüa 
ja juua. Pärast õhtusööki ja palvet pidid lapsed kohe 
voodisse minema. Oluline oli käitumiseetika: kui lapsed 
tegid pahandust ja selle üles tunnistasid, ei järgnenud 
karistust. Hea käitumise eest said lapsed kiita. Lapsed 
pidid sõna pidama ja nende isiklikke asju ei tohtinud 
keegi teine võtta. 

- Susanna palvetas palju oma laste pärast ja pidas 
nendega kogu elu kirjavahetust. 

Lapsed omakorda armastasid ja austasid väga ema ja 
küsisid sageli temalt nõu. 

Kokkuvõtteks võiks öelda, et Susanna Wesley 
mõjutas oma arusaamadega metodistlikku liikumist, mis 
arvestas tema haridusalaste meetoditega. Tema kodus 
korraldatud teenistused panid aluse klassikoosolekutele. 
Keeruliste otsuste puhul küsis John Wesley alati oma ema 
arvamust. Johni elule oli ema mõju määrav. Poeg pidas 
temaga kogu elu kirjavahetust ja küsis vajadusel nõu. Kui 
metodism levis ja John nägi vajadust jutlustajate laste 
harimiseks, pöördus ta oma ema meetodite, märkmete ja 
ülestähenduste poole. 

Susanna Wesleyd võib tõesti nimetada ,,metodismi 
emaks“, ta oli naine, kes muutis. 


Peale rikkalikku ja kosutavat lõunaasööki toimus 
grupitöö, mille pealkiri oli “Naine, kes minu elu on 
mõjutanud”. Juba eelnevalt oli teada, et iga osaleja võtaks 
kaasa ühe naise foto, kes on tema elu mõjutanud ning 
kellest grupis sai rääkida 3-5 minutit. 

Kellel oli selleks eeskujuks ema, kellel vanaema, 
õde, hea naaber või sõbranna, mõni koguduse õde, 
isegi kaugest ajaloost märkimisväärne naine... Saime 
julgustatud, innustatud ja olime tänulikud nii toredatele, 
siirastele, meeldejäävatele naistele meie elus. 

Kui oluline on väärtustada inimesi enda ümber, sest 
Jumal küll juhib meie elu, aga ta täidab meie vajadused 
teiste inimeste kaudu. 

Kui armastame Jumalat, iseennast ja ligimest, ongi 
meie elu tasakaalus. 


Päeva lõpus meisterdas igaüks Irina juhendamisel 
endale magneti erinevate kaunistustega, meenutamaks 
koosoldud toredat aega. 

Loomulikult ei puudunud ka võimalus osa saada 
Hotelli spaa vee- ja saunamõnudest ning osa meist seda 
ka kasutas. 

Järgmine kokkusaamine naisperega on juba 28.04.2018 
Aseris. Tere tulemast! 

Info kogudustes. 


Soovime eelseisvateks aastateks Jumala juhtimist, 
rikkalikult õnnistusi naiste tegemistele-toimetamistele 


ning rõõmu jumalariigi töös. 


PILLE MÄGILA 
EMK NÜ esinaine 

AJALUGU 


älestusi 
SItS1 

Petlemma 
kirikust 


Tallinnas oli kunagi metodistide 
kirik, mida paljud enam ei mäle- 
ta. Enne sõda kutsuti seda kas 
Secki palvelaks (asutaja nime jär- 
gi), Tallinna II metodisti kirikuks, 
Sitsi Petlemma palvelaks või rah- 
va suus lihtsaks Sitsi kirikuks. 


ee oli väike valge silikaattellistest 

maja, mis asus trammitee ääres, 

Sitsi peatusest natuke linnasü- 

dame poole. Ukse kohal oli suur 

rist, ruum oli heledates värvides 
ja puupinkidega, otsaseinal oli kuldsete täh- 
tedega kiri JEESUS. 

Sitsi kiriku rajamise eestvedaja oli 
Adolgoth Seck, kes oli energilise vaimuliku- 
na tuntud kogu Kopli poolsaarel. Metodisti 
kogudus rajati 1927. aastal. Alguses kogune- 
ti Sitsi vabriku kinosaalis. Ehitusloost annab 
ülevaate Kristlik Kaitsja nr 5/1937. Annetaja- 
te hulgas oli isegi Rootsi kuningas Gustav II. 

Hoone nurgakivi asetati 1934. aastal ja 
aadressiks sai Kopli 92A. Projekti autorid 
olid Eugen Sacharias ja Eugen Haberman. 
Kirikuhoone õnnistati sisse 27. jaanuaril 
1935 piiskop Wade'i poolt (Kristlik Kaitsja 
nr 3/1935). 

Pärast Veerenni tänava kiriku hävimist 
1944. märtsipommitamise käigus muutus 
Petlemma kirik metodistidele väga oluliseks. 

1939. aastal lahkus õpetaja Seck Sak- 
samaale ja vaimulikutöö võttis üle Hugo 
Oengo, kes sai Petlemma koguduse vane- 
maks 1940. aastal. Oengo mobiliseeriti seo- 
ses sõja algusega 27. juulil 1941 ja viibis 
Eestist kaugel kuni 9. oktoobrini 1944. 

Minu lapsepõlv ja kooliiga möödusid Kop- 
li poolsaarel Sitsi aedlinnas, mis on täna- 


2 Sd, 
ma 


seks tundmatuseni muutunud. Sõle 
tänava asemel oli siis rohtunud 
rada, selle taga algasid heinamaad 
kuni Stroomi rannani, kõikjal valit- 
ses rohelus. 

Minu ema hakkas Sitsi kirikus 
käima 1944. aastal, käisin siis 
s-aastasena tema käekõrval. Minu 
8-aastane vanem vend osales noor- 
tega koos saali kaunistamisel, näi- 
teks emadepäeval ja teistel püha- 
del. Metsast toodi oksi ja lilli. Vahel 
võeti ka mind kaasa. Mäletan noor- 
te jõulupuud Koplis ja seal osale- 
nud kaksikutest tütarlapsi Liisi ja 
Elvit. Väga pidulik oli lõikustänu- 
püha kaetud laud altari ees. Seal 
leidus punapõskseid õunu, marju 
ja mitmesuguseid juurvilju — kõik 
pärit Sitsi aedadest. Lisandus Pal- 
jassaare kalurite rikkalik kalavalik. 

Meie vastasmajas elas teise kor- 
ruse tillukeses toas Maret Puu. Sin- 
na mahtus uskumatult palju inime- 
si palvetama, laulma ja pilli mängi- 
ma. Laulmist kogunes majarahvas 
trepile kuulama. Toauks jäeti lahti, 
kuna sisse enam keegi ei mahtu- 
nud. Seal käis ka minu ema. Mina 
mängisin samal ajal hoovis tolles 


majas elava tüdrukuga, kellest sai 
hiljem minu pinginaaber. 

Sel ajal oli pimedas liikumine 
ohtlik ning vahel jäädi meile ööma- 
jale. Mulle meeldis kuulata täis- 
kasvanute juttu. Mäletan Meeri ja 
Erich Laant ning õde Paud. Erich 
Laan laulis väga hästi. 

Lastel oli kombeks salmikut 
pidada ja ka minul oli valge ingli- 
piltidega raamatuke. 1946. aastal 
sain 5-aastaseks ja palusin onu 
Kuumal ja Oengol mulle midagi 
kirjutada. Minu päevinäinud salmi- 
kus on Aleksander Kuuma lennuka 
käekirjaga paberile pandud read: 


Kevad ilma lilledeta, 
loodus ilma päikeseta — 
sama vaene on 

elu ilma Jumalata. 


Mälestuseks onu Kuumalt 
Tallinnas 12.05.46, emadepäeval 


Teiselt lehelt võib lugeda: 

"Laske lapsukesed minu juurde tul- 
la, sest nende päralt on taevariik" 
ütles Suur Õpetaja. 


Mälestuseks Hugo Oengolt 
Tallinnas 13.03.46 


1949. aasta septembris tähistas 
kogudus Aleksander Kuuma 50 
aasta juubelit. Ta sai kingituseks 
karakullkraega talvemantli, sest 
märtsipommitamise käigus hävis 
kogu nende vara. 

27. detsembril 1949 osalesin 
õpetaja Kuuma kodus Pikal täna- 
val laste jõulupuul. 

Ema oli ise mulle luuletuse kir- 
jutanud, mille seal ette kandsin. 
Tuba oli täis värske saia lõhna ja 
madalatel pinkidel istus palju lap- 
si. (daatumid on pärit minu ema 
märkmetest) 

1950. aastal võõrandas nõuko- 
gude võim Sitsi Petlemma kiriku 
hoone ja sinna paigutati sõjaväe 
raadiojaam. Viimane teenistus toi- 
mus 9. juulil 1950. 

Kogudus kolis keset linna ole- 
vasse Merepuiestee kirikusse, kus 
algas metodistide jaoks uus õnnis- 
tatud ajajärk. 

Sitsi kiriku hoone lammutati 1991. 
aastal omavoliliselt, õigusjärgsetelt 
omanikelt luba küsimata. 


MAIRE SIMM, 
Tallinna kogudus 

Arhiivifoto 


AJALUGU 


KIRIK JA MISJON 


Käesolev artikkel , Meie vene tööpõllult” (,Venäläisel- 
tä työkentältämme”) kajastab uudiseid Piiskopliku 
Metodisti Kiriku Venemaa misjonist 105 aastat tagasi. 
Kirjutise autoriks on superintendent dr George Albert 


Simons. 


Piiskopid Nuelsen ja Hamilton 
Peterburis! 

See oli nende esimene käik ,pü- 
hale Venemaale”. Piiskop Nuelsen? 
oli ametireisil, piiskop Hamilton3 
puhkusereisil. Neljas (lisaks dr 
Simonsile — tõlkija märkus) selles 
ameerika metodisti ,, kvartetis” oli dr 
Tipple Roomast oma usinalt kasuta- 
tud fotoaparaadi ja märkmeraama- 
tuga. Harva olen saanud oma kodus 
vastu võtta õnnelikumat palverän- 
durite seltskonda ja mäletan kaua 
neid kolme kuldset augustikuu päe- 
va (6.—8. august 1912). 

Hoolimata südasuvest, kui suu- 
rem osa meie rahvast on linnast ära, 
oli neljapäeval, 8. augustil kogune- 
nud meie kirikusaali palju Peter- 
buri elanikke, et tervitada lugupee- 
tud külalisi ehtsa venepärase sooja 
tervitusega. Piiskopid ja dr Tipple 
pidasid virgutavaid kõnesid, mida 
tõlgiti saksa ja vene keelde. Hiljem 
samal õhtul reisis piiskop Hamil- 
ton koos perega Moskvasse, piiskop 
Nuelsen, dr Tipple, allakirjutanu ja 
mõned jutlustajad aga öösel kiirron- 
giga Kownosse, kus pidi toimuma 
Venemaa misjoni aastakoosolek. 

Peterburis olles võtsid piiskopid 
ja dr Tipple meie küsimuse lähe- 
ma arutelu alla — nende meelest 
oli esmatähtis sobiva keskusehoo- 
ne saamine pealinna. Selleks vajati 
vähemalt 500 000 mk. Peterburi on 
rahvaarvu poolest kuuendal kohal 
maailmas oma kahe miljoni asuka- 
ga. Kinnisvara väärtus tõuseb pide- 
1 Linna traditsiooniline eestikeelne nimi on 
Peterburi, augustis 1914 asendati see Petrog- 
radiga. 1924. a, pärast Lenini surma sai linna 
nimeks Leningrad ja 6. septembril 1991 muu- 
deti taas Peterburiks. Allikas: keeleabi.eki.ee/ 
artiklid3/peterburi.html 
2 John Louis Nuelsen — valitud piiskopiks 1908, 
EPMK piiskop aastail 1912—1924. 


3 John William Hamilton — valitud piiskopiks 
1900. 

valt ja üürimaksed kerkivad kiiresti. 

Peterburi paljude vaatamisväär- 
suste hulgas on kindlasti kõige 
väärtuslikum ,,Codex Sinaiticus”, 
Uue Testamendi vanim, täiuslikum 
ja hästi säilinud käsikiri, mida säi- 
litatakse hoolikalt keiserlikus raa- 
matukogus. See on Venemaa suu- 
rim aare ja harva on kolm turisti 
osutanud nii sügavat austust sellele 
kallile pärlile kui piiskop Nuelsen, 
kes on tegutsenud mitu aastat Uue 
Testamendi eksegeetika professo- 
rina, piiskop Hamilton, kellel on 
alati kaasas kreekakeelne Uus Tes- 
tament ja dr Tipple, kes on meie 
Rooma teoloogilise seminari rektor. 


Venemaa kolmas metodisti palvela 

7. augustil pühitses piiskop Nuel- 
sen palvela Sigolovo külas, mis jääb 
ca 50 km Peterburist ida poole. See 
oli esimene pühitsemistalitus tema 
Euroopasse tuleku järel. 

Päev oli Sigolovo metodistidele 
mälestusrikas — nende südameigat- 
sus oli lõpuks täitunud. Viis aastat 
olid nad seda palvetades oodanud. 
Ja nüüd see seisab siin peatäna- 
va ääres, lihtsana, kuid siiski küla 
kõige kaunima ehitisena. Vaene, 
ohverdav rahvas andis krundi ja 200 
rubla. Pastor ja koguduseliikmed 
on pühendanud selle ehitamiseks 
palju aega. Palvela ja pastoraat on 
väärt ca 8000 mk. Palvelasse mahub 
umbes 250 inimest. 

Pidulikust talitusest võtsid osa 
ka piiskop Hamilton, dr Tipple ja 
rektor Häggman Helsingist. Külava- 
nem, kellele kuulus üldine lugupi- 
damine, ja on meie koguduse liige, 
pidas samuti lühikese kõne. 

Piiskop Nuelsen soovitas kogu- 
dusele, et pühitsemistalituse mäles- 
tuseks paigutataks kantsli kohale 
sõnad ,Jumal on armastus“. 


Metodismil on suur tulevik neis 
kahekümne viies külas, kus ei ole 
kirikut ega palvelat. Meie töö siin ja 
mujalgi on täielikult evangeelne ja 
hariv. Ühes naabrikülas Handrovos 
pidasin viis aastat tagasi oma esi- 
mese jutluse Venemaal ja pääsesin 
hädavaevu üheskoos oma tõlgiga 
purjus mehe käest, kes ähvardas 
meid mõrvata. Enne kui metodis- 
tid hakkasid siin mõju avaldama, 
oli olukord neis külades kohutav 
— amoraalsus, alkoholism, kaardi- 
mäng jne, aga nüüd elavad paljud 
karsket, õiglast, õnnelikku kristlik- 
ku elu. 


Vene misjoni teine aastakoosolek 

See peeti Kowno metodisti kiri- 
kus 9.—11. augustil 1912 piiskop 
J. L. Nuelseni juhtimisel. Kowno, 
samanimelise kubermangu pealinn, 
asetseb Vilija+ ja Memeliš jõgede 
rannal, elanikke 75 000, on tuntud 
oma Suurte luku- ja naelatehastega. 
Linna ajalugu ulatub kuuendasse 
sajandisse. Paljude aastate jooksul 
oli Kowno maakond leedukate ja 
sakslaste, poolakate ja venelaste 
vahel tüliõunaks. Aastal 1795 sat- 
tus linn poolakate käest venelastele, 
kellel on selles pealinnas nüüd palju 
sõjaväge. 

Vene misjoni esimene aastakoos- 
olek toimus piiskop William Burti 
juhtimisel eelmisel aastal (asutati 
Vaasas1911. a Soome konverentsil - 
tõlkija märkus). Kõik meie üksteist 
jutlustajat, välja arvatud üks, olid 
kohale tulnud. Koosolekutel kasu- 
tati nelja keelt: vene, eesti, saksa ja 
inglise. Valiti kaks sekretäri: vene ja 
saksa. Piiskop Nuelsen võitis oma 
vennalikkuse ja teenistusvalmidu- 
sega kõigi südamed. Tema jutlused, 
loengud ja kõned olid olulised ja 
ülestõstvad. Külaliste hulgas olid 
4 Leedulaste juures kujunes jõe nimeks Neris, 
valgevenelastel aga Vilija. Vilija ülemjooksul 
elanud slaavi hõimud pidasid Nerise alguseks 
sealset jõge. Allikas: et.wikipedia.org/wiki/ 
Neris. 

5 Memel (saksa k), Nemunas (leedu k), Nee- 
men (eesti k) — Leedu pikim jõgi. 
Allikas: www.wikiwand.com/et/Nemunas. 


dr Tipple Roomast ja pastor A. Pratsch Tilsitist$ 
Saksamaalt. Eelnimetatu kõneles mitmeid kordi. 

Meie misjon on aastate jooksul püsivalt edu 
saavutanud. Parajasti ehitatakse nelja palvelat. 
Meil on 11 jutlustajat ja evangelisti, 15 tööpunk- 
ti, üle 400 liikme, 14 pühapäevakooli, 32 õpetajat 
ja 810 õpilast. Heategevuskorjanduste abiga on 
kogutud 1820 mk. Meie kiriku vara on 125 020 
mk väärtuses. Meie ajaleht Hristianskij Pobornik 
on nüüd neli aastat vana ja see teeb rahva seas 
head tööd. Diakonissitööst on olnud abi pealin- 
nas. Kuus meest valmistuvad meie tööks. 

Kui dr Tipple rääkis meie koosolekust Kow- 
nos, siis ta ütles: , Kolm asja jättis mulle eriti 
sügava mulje. Esiteks on töö algetapis ja algus 
on ajalooline. Teiseks tööpõllu mastaapsus ja 
missiooni suur tähtsus — on nii mitmeid rahvaid 
ja keeli. Kolmandaks jutlustajate kindel, lihtne 
usk. Need mehed usuvad Piiblisse, on füüsiliselt 
vaprad ja vaimulikult võitlusvõimelised”. Minu 
elu põnevamaid hetki oli, kui kuulsin piiskop 
Nuelseni läkitamas neid mehi oma töökohale ja 
üht neist, August Karlssonit, kuni Siberini väl- 
ja. Alguses tundus mulle mõtlematuna alustada 
tööd mitmes eri suunas. Piiskop Nuelseni ja 
minu meelest oleks olnud parem koondada töö 
Peterburi ja selle ümbrusesse, aga me ei saa oma 
silmi sulgeda Kõigekõrgema juhtimiselt. Kutsu- 
musi tuleb kaugelt ja lähedalt. Usume, et Jumal 
juhib kõiki omal viisil ja me alistume tema targa 
tahte alla. 

Allikas: Rauhan Sanomia 1912, 
nr 10, Ik 114—115. Tõlkinud ja 
allmärkused teinud Toomas Pajusoo. 


Vene misjoni määramisteleht (1912-1913) 


Georg A. Simons, superintendent 


Arensburg” Martin Prikask 
Helsingi (vene) Määramisel 
Kowno Paul Ludvig 
Lodz Alfred Hühn 
Marinsk (Siber) August Karlsson 
Peterburi George A. Simons ja 
Vassili Täht 
Riia ja Mitau8 George R. Durdis 
Reval9 Määramisel 
Sigolovo piirkond Aarno Tuulihovi 
Taps19 Karl Kuum 
Tartu Määramisel 
Viiburi (vene) N. P Oksotsky 
Virballen!1 Leo P Heinrich 


Volosovo piirkond Vassili Täht 


6 Tilsit — endine linn Ida-Preisimaal, mis kuulus Saksamaale 
(praegune linn Sovetsk Kaliningradi oblastis). 

7 Praegune Kuressaare. 

8 Mitau (saksa k), praegune linn Jelgava Lätis. 

9. Praegune Tallinn. 

10 Taps (saksa k), praegune Tapa. 

11 Virballen (saksa k), Virbalis (leedu k), praegune Kybartai. 


Jätkub Eesti Metodisti 
Kiriku ajalugu. Sündmused 
aastatel 1950-1994. 


1950 9. juuli 


1950 16. juuli 


1952 27. mai 


1956 1. juuli 


1957 18. veebruar 


1959 5. mai 


1960 jaanuar 


1960 11. august 
1967 12. veebruar 


1969 22. juuni 


1971 9. mai 


1986 22. juuni 


1988 16. märts 


1990 mai 


1990 24. mai 


1991 30. jaanuar 


1993 4. aprill 
1993 24. aprill 


Peetakse viimane jumalateenistus Petlemma 
palvelas (Koplis); hoone sundvõõrandatakse 
Nõukogude võimu poolt. a 


Tallinna kogudus hakkab allüürnikuna 
kasutama Adventkirikut aadressil 
Mere puiestee 3. 


Aleksander Kuum saadetakse Siberi 
vangilaagrisse. 


Aleksander Kuum jõuab vangilaagrist 
tervena tagasi Tallinna. 


Tallinna metodisti koguduses alustatakse 
venekeelse tööga. 


Tallinna metodisti koguduse majas 
Apteegi tn 3 peetakse esimene ametlik 
kohtumine (juhatuse koosolek). 


Apteegi tn maja 
varemeis (pärast 1944. 
aasta pommitamist) 


Apteegi tn 3 maja vastuvõtmine 
riikliku komisjoni poolt. 


Asutatakse Ruusmäe metodisti kogudus. 
Taasasutatakse Narva metodisti kogudus. 


Pühitsetakse Narva metodisti koguduse 
palvela (3. Roheline tn 12). 


Asutatakse Jõhvi metodisti kogudus. 
Jõhvi kirik tänapäeval. 


Pühitsetakse Narva Rahu metodisti 
kirik aadressil Rakvere tn 4. 


Asutatakse Räpina metodisti kogudus. 
Alates 22. juulist 1988 käiakse koos 
Vabaduse tn 1. 


Hakkab taasilmuma metodisti kiriku 
ajakiri, mille uueks nimeks saab 
Koduteel“. 


Pühitsetakse Kärsa metodisti kirik. 


Asutatakse Kärsa metodisti kogudus. 
Esimene jumalateenistus peeti Kärsa 
õigeusu kirikus juba 14. mail 1989. 


Asutatakse Keila metodisti kogudus. 


Peetakse esimene avalik jumalateenistus Keila 
kohaliku konstruktoribüroo ruumides (Paldiski mnt 28a); 
praegu käiakse koos Põllu tn 5. 


1993 10. november Asutatakse Paldiski metodisti kogudus. 


1994 30. jaanuar 


Taasasutatakse Kunda metodisti kogudus. 

Sõpradega 
Jeesust järgima 


Ühel veebruarikuu pühapäeval 
asusime pühapäevakooli lastega 
Kuressaare poole teele, nimelt 
oli Kuressaare koguduse püha- 
päevakooli õpetaja kutsund meid 
ja Eikla koguduse lapsi külla, et 
üheskoos tähistada sõbrapäeva. 
Kirikus kohtusime juba tuttavate 
lastega, kellega koos olime olnud 
suvel laagris. Jumalateenistuse 
alguseks luges pastori algussõna 
Iiobi 22:21 ,Saa siis Jumalaga sõb- 
raks ja ole rahul, nõnda sa saavu- 
tad õnne!”, mis andis kogu päevale 
mõtte, kas ja kuidas on sõprus 
Jumalaga meile oluline ja millised 
tõotused on Piiblis peidus. Pärast 
algussõna, palvet ja lastejutlust 
kogunesid kõik lapsed koguduse 
ette, kokku oli 26 last, et üheskoos 
laulda ,, Sõber öelda võin, et armas- 
tan sind” — emotsioon oli võimas. 
Edasi toimusid tegevused püha- 
päevakooli ruumides, kus rääkisin 
lastele Taaveti ja Joonatani sõpru- 


LASTETÖÖST MEIL JA MUJAL 


| 


sest ning Jeesuse sõpradest Piiblis. 
Üheskoos tõdesime, et väga oluline 
on omada sõpru, aga sõpru tuleb 
osata valida. Üks eesti vanasõna 
ütleb: ,Ütle, kes on su sõber ja ma 
ütlen, kes sa ise oled!”, mis leiab 
kinnitust ka meie igapäevaelus. Oli 
hea võimalus anda ka lastele oma 
tunnistus, et minu parimad ja usta- 
vamad sõbrad on need, kes peavad 
ka oma sõbraks Jeesust. 

Lastega koos meiserdasime käe- 
paelad kolme pärliga, kuhu lapsed 
kirjutasid tähed MJT (mida Jeesus 


teeks). Need tähed aitavad meeles 
pidada, mida teha, kui ema palub 
tuba koristada või kui klassikaas- 
lane paneb jala taha jne..., mida 
Jeesus teeks. 

Lisaks kõigile eelpool nimeta- 
tule me muidugi mängisime, laul- 
sime, katsime ühiselt söögilaua ja 
saime olla ühises osaduses. Nii hea 
on olla Jumalaga sõber, sest tema 
käest tuleb kõik hea. 

Tervitades REELIKA MURD, 
Reeküla kogudus 


Kristus on üles tõusnud! 


Need laused sobivad iseloomustama ka meie Tallinna 
koguduse lastetööd. Ja seda rõõmu, mida pakub meile 
Kristus. Sest just läbi selle suure armastuse teo, mille 
tegi Kristus on meil, tema lastel, ükskõik, mis vanuses 
me parajasti oleme, lootus ja kindlustunne. 


Ülestõumispühade pühapäevakoolitunnis said lap- 
sed taas kinnitatud, et Jumal armastab meist igaühte, 
mitte meie tegude, vaid selle pärast, kes me ise oleme 
ja Ta soovib, et meie Teda samamoodi armastaksime. 

Ja mitte sellepärast, mida Jumal meile teeb, vaid 
sellepärast, kes Tema on! 

Jah, selle aasta ülestõusmispühade temaatiline 
tund, mille viisid läbi meie kiriku Piiblikooli õpilased 
Piret, Ester, Katariina Eva ja Kristiina ja kuhu olid 
oodatud kõik lapsed, oli eriliselt usku kinnitav ja üles- 
tõusmispühade sisu rõhutav. 

Koos oli pea kolmkümmend last, vanuses 2-14 aas- 
tat ja tegusas tunnis said lapsed nii uusi teadmisi kui 
ka kinnitust olemasolevatele. 

Õpetajad rääkisid lisamaterjale kasutades loo Piib- 
list, kus kirjeldatakse Jeesuse ülestõumist. Samuti 
saime kõik koos palvetada, laulda ja meisterdada 
ning lapsed said kingituseks sümboolse tähendusega 
šŠokolaadimunad. 

Lõpetuseks lisan salmi Piiblist; Johannese 3:16 
Sest nõnda on Jumal maailma armastanud, et ta oma 
ainusündinud Poja on andnud, et ükski, kes temasse 
usub, ei hukkuks, vaid et tal oleks igavene elu. 


SIRJELI TOMBAK, 
Tallinna lastetöö koordinaator 


Foto: Reeküla kogudus 


Foto: Tallinna kogudus 


ETÖÖST MEIL JA MUJAL 


Palmipuude pühal 


Kärsa koguduses aP 
V 


Pühapäev oli imeline! 
Kirikus lehvitasime ,palmioksi”, laulsime, pal- 
vetasime, tänasime ja olime rahulikult koos. 
Pühapäevakoolis aga meisterdasime lausa 
neli palmi ning sõime palmiteemalist toitu. 
C Olid väga kaunid Palmipuudepühad siin 
väikses Kärsa kirikus ja Ahja misjonimaja 
pühapäevakoolis. 

ANNIKA TISLER, 
Kärsa kogudus 


Fotod: Annika Tisler 


RAAMATUTUTVUSTUS 


Ilmunud on uus raamat - “Eesti kiriku- ja 
religioonilugu”. 
Inimeseks olemise üks oluline tahk on reli- 
gioon, mis on kujundanud ühiskondi ja kul- 
tuure üle kogu maailma. Eesti pole siin 
erand. Meid ümbritsev usuelu ja kirikud ära- 
EESTI KIRIKU- tavad küsimusi — miks on meie kaasmaalaste 
RELIGIOONILUGU usulised vaated ja kombed just sellised, nagu 


Olav Pärnamets 


need on? Eesti kiriku- ja religioonilugu hei- LIFE 


INTHE GRACE 


dab ajas tagasi vaadates valgust tänase usu- 
lise olukorra kujunemisele. Ajaloo, arheoloo- 
gia, folkloristika, keeleteaduse, religioonisotsioloogia ja teoloogia : Valminud on Olav Pärnametsa 
asjatundjatest autorite kõrgkooliõpik tutvustab kristluse ajalugu elu kajastava raamatu “Elu armu 
Eestis laiemas religiooni- ja kultuuriloolises ning ühiskondlikus arvel” inglisekeelne toimetatud 
kontekstis, kasutades uusimaid uurimistulemusi. käsikiri ja hetkel tehakse täiendusi 
küljenduses. Kohe-kohe loodame 
Autorid: Tõnno Jonuks, Anti Selart, Tiina Kala, Inna Jürjo, Juhan selle trükki saata. 
Kreem, Jüri Kivimäe, Lea Kõiv, Piret Lotman, Andres Andresen, 
Mati Laur, Kristiina Ross, Ülo Valk, Urmas Petti, Riho Altnurme, Eestikeelseid raamatuid saab osta 
Toomas Schvak, Toivo Pilli, Atko Remmel, Priit Rohtmets, Andrei - Tallinnas Logose ja Tartus Pauluse 
Sõtšov, Toomas Abiline, Lea Altnurme. kiriku raamatupoodidest. 


e 


Koostaja: Riho Altnurme. 
Väljaandja: Tartu Ülikooli Kirjastus, 2018. 

Metodisti kiriku rajaja John Wesley (1703-1791) jutlustas kahel mandril 
kirikutes, kohtusaalides, vanglates ja ülikoolides, turuplatsidel ja isegi oma isa 
haual. Väidetavalt jutlustas Wesley üle 40000 jutluse. 1746. aastal koostas 
Wesley kogumiku Sermons on Several Occasions. Seda kogumikku anti välja 
mitu korda. 1762. aastal koondas see endas 44 Wesley jutlust. 


Jutlustes käsitleb Wesley paljusid olulisi teemasid: Jumala olemus, usu 
olemus, Jumala loodud maailm, patt ja õigeksmõistmine, uussünd, pühitsus, 
kiusatused, head teod, ligimesearmastus ja Püha Vaimu töö. 


Esmakordselt on John Wesley ,,52 jutlust” nüüd olemas ka eesti keeles, 
Priit Tamme tõlkes. Tõlkimist, toimetamist ja kirjastamist korraldab EMK 
juubelitoimkond. Tõlget on rahaliselt toetanud Dr. Charles Killian, General 
Board of Global Ministries, Eesti Kirikute Nõukogu ja Eesti Metodisti Kirik. 


Tegemist on suure projektiga. Me vajame ka sinu toetust, et raamat juubeliks 
valmis saaks. 


EMK häälekandja, ajakiri KODUTEEL 
aastatellimus (4 numbrit) maksab 2018. 
aastal 15 eurot ja üksiknumber 5 eurot. 


DUE 6 
Tellimuse saab vormistada kas lähimas postkontoris, ea 
kirjakandja vahendusel, 


OMNIVA veebilehel või toimetuse kaudu pangaülekandega 
tasudes. 


Tellimisindeks 01706 


Eesti Metodisti Kiriku arveldusarve: 
SEB Pank, EE641010052004731009, 


Tellimuse saab vormistada: 
lähimas postkontoris; 


kirjakandja vahendusel; 


märksõna PÄEVASÕNA. A , 
Tellimuse eest pangaülekandega OMNIVA veebilehel omniva.ee, 
makstes palume ajakirjandus -> telli ajakirjandust -> 


kindlasti saata oma aadress kas 
kirjalikult toimetuse aadressile: 
Päevasõna, Narva mnt 51, Tallinn 
10152 

või e-posti aadressile: 
paevasona()metodistikirik.ee 


väljaande otsingusse - kirjuta "Koduteel". 


Tellimisindeks 78228 

